
DEMANDA PISÁ 


Desde djasabra último ta pasando un programa 
‘Aki Boneiru’ interesante na Bonaire.tv. Awe 
djaluna pa 9'or di anochi e programa aki ta ripití 
pa último biá por lo pronto. Toyan Frans ta siña e 
televidentenan di un kueba den Bolivia. 


Djaluna 17 òktober 2022 Preis:$1.00 


Toyan bahando den kueba 
den ‘Aki Boneiru’ awe nochi 


Boneiru den shòk 
PAG: 2 

KRALENDIJK- 
Un 
kaso di maltrato severo den 
pleno Kaya Grandi a laga 
praktikamente henter Bo- 
neiru den shòk. Den oranan 
di mardugá di djaweps 13 
di òktober pa djabièrnè 14 
di òktober, un pelea for- 
mal a tuma lugá entre al- 


gun hòmber. E video di e 
insidente aki ta sirkulá riba 
medionan sosial. E imágen- 
nan ta basta fuerte. Por nota 
klaramente kon e maltrato 
severo aki ta tuma lugá, i 
na fi nal por mira e víktima 
inkonsiente, sin ta duna se- 
ñal di bida. 


Segun informashon ku 
BONERIANO ta dispone 
di dje, ta trata di un kon- 
fl ikto entre e víktima di orí- 
gen latino i 3 hòmber lokal. 
Probablemente e problema 
a kuminsá na un otro es- 
tablesimentu di hóreka na 
Parke Wilhelmina i a kul- 
miná den Kaya Grandi. 
Miéntrastantu polis a 
detené 2 persona. Tin ku 
menshoná ku un di nan mes 
a entregá na outoridat. Kue- 
rpo Polisial Hulanda Kari- 
bense (KPCN) ta investi- 
gando e kaso alarmante aki 
i no ta deskartá posibilidat 


Bringamentu den Kaya Grandi: 
Boneiru den shòk 


pa mas detenshon. 
Na e momentu aki tin 
rumornan fuerte ku e vík- 
tima a fayesé. “Te ku awor- 
akí KPCN no tin e infor- 


mashon aki”, Caroll-ann 
Soliano, bosero di KPCN 
ta bisa. 
Foto: imágen di maltrato 
severo. 

Nos mester tin rèspèt pa nos 
idioma 
materno 
Papiamentu. 
Lástima ku hopi hende i instan- 
sia no ta demonstrá e rèspèt 
aki. Ta kometé e erornan di mas 
kèns ku por tin. Den pasado mi 
tabatin rúbrikanan den Extra i 
despues BONERIANO pa de- 
diká atenshon na omishonnan 
ku no ta aseptabel den nos idi- 
oma. Tin hende i instansia ku ta- 
bata apresiá esaki, pero otronan 
nò. Spesialmente na momentu 
ku mi tabata mustra riba fout ku 
‘ekspertonan’ di Papiamentu ta 
hasi. Hende ku diploma di Papia- 
mentu ku ta kere ku pasobra nan 
tin diploma nan sa tur kos. 


*** 
Ami no tin ni diploma di ‘lushi- 
klas’ di Papiamentu. M’a siña 
skirbi Papiamentu trahando pa 
korant, skirbiendo tur dia al- 
gun mil palabra na nos idioma. 
E kolumna aki mes so kaba ta 
konsistí di masoménos 360 pa- 
labra. Naturalmente, anke ku mi 
a bai ofisialmente ku penshun, 
mi ta skirbiendo ketu bai den 
BONERIANO, pero no bou di e 
preshon di ántes mas pa yena 
korant. Awendia mi ta skirbi loke 
mi ke skirbi. Mi ta kalkulá ku den 
BONERIANO 
awendia 
ainda 
tin mi tekstonan di masoménos 
5.000 palabra ta sali tur dia. 


*** 
Tin algu ta molestiá mi pa añan- 
an kaba relashoná ku nos idioma 
materno. Ta trata di e direkshon 
ku ta hibando Papiamentu po- 
kopoko bou di influensia di Kòr- 
sou. Mi a yega di hiba diskushon 
fuerte i skèrpi riba por ehèmpel e 
palabranan neishi, peishi, leishi. 
Tantu yunan di Kòrsou ku a esta- 
blesé riba nos isla, entre otro pa 
traha den enseñansa, den nos 
aparato públiko òf sektor partiku- 
lar, komo algun di nos mes hen- 
denan di Boneiru, ta insistí ku 
mester skirbi respektivamente 
nèshi, pèshi, leshi, refiriendo na 
e palabranan menshoná ariba. 
Nos hende grandinan definitiva- 
mente no ta papia di nèshi, pèshi 
i leshi. 


*** 
Loke tambe ta molestiá mi hopi 
ta propagandanan na televishon, 
radio i tambe den BONERIANO, 
den kua tin foutnan grave. Por 
ehèmpel durante sorteo di Weg’i 
Number Boneiru tin poné e lema: 
“Kumpre pa bo gan’e.” Mester ta: 
“Kumpr’é pa bo gan’é.” Masha 
simpel. Spera ku por korigié. 


*** 
Siman pasá, ku su rason, Judy 
Diaz a komentá ku BONERIANO 
tin hopi fout, tantu fout tipográ- 
fiko, ortográfiko komo gramati- 
kal. Mi ta e último pa desmentí 
esaki. Pero mi por trankilisá Judy. 
Nos ta trahando duru pa evitá e 
fayonan aki den BONERIANO. 
*** 


K R A L E N D I J K - 
“Henter e dosié ta reflehá 
ku bo ta un hòmber bieu ku 
gusta mishi ku mucha. Mi 
no ta husga, mi ta bisa bo 
loke ta aparentá”, hues mr. 
Carmelia ta bisa durante e 
huisio kontra e hòmber Pe- 
dro W.(70). Djaweps 13 di 
òktober último Korte den 
Promé Instansia a atendé e 
kaso penal den su konteni- 
do den kua Ministerio Púb- 
liko (OM) a demandá un 
kastigu di prizòn di 8 aña 
pa e sospechoso. Ta akusá 
W. di 5 echo kastigabel. 
Violashon seksual i intento 
di violashon seksual di un 
mucha menor di 12 aña di 
edat, aktonan kontra moral, 
penetrashon seksual di un 
menor entre 12 pa 16 aña 
di edat, akto kontra desen- 
sia di un mucha bou di su 
outoridat. 
Fiskal mr.Rienhart-Mar- 
tis a representá OM mién- 
tras abogado mr. Winkel ta- 
bata enkargá ku defensa di 
e sospechoso. Daisy Hoyer 
a fungi komo intérprete du- 
rante e kaso. 
E sospechoso tin 7 luna 
enkarselá den kuadro di 
aresto preventivo. Dos war- 
dadó di prezu a eskoltá W. 
pa sala di korte. 
Tin ku remarká ku e 
kaso aki ta basta delikado. 
E víktimanan envolví ta 
menor di edat. Mama di 1 
viktima a pidi korte pa at- 
endé e kaso porta será. “E 
sospechoso ta un hòmber 
mayor di edat pues nos no 
por atendé porta será”, fis- 
kal ta reakshoná. 
Hues a hasi un apelas- 
hon na prensa pa no men- 
shoná nòmber di e víkti- 
manan i alabes tene kuenta 
ku komunidat di Boneiru ta 
chikí. Amplia riba e kaso 
den prensa por ta algu ber- 
gonsoso pa e víktimanan. 
BONERIANO 
komo 
medio di komunikashon re- 


sponsabel lo no amplia to- 
kante detayenan íntimo di e 
dosié penal. 


E krímen 
Resumiendo e dosié pe- 
nal, ta trata aki di un sos- 
pechoso ku pa mas ku un 
dékada a mishi ku 2 mucha 
muhé for di nan 8 aña di 
edat. Tur kos a sali na kla 
riba 13 di mart 2022. 
E dia aki e sospechoso 
a bai na kas di un víktima 
i hasi akto kontra moral. E 
víktima a konta su mama e 
suseso i su tata a denunsiá 
esaki na outoridat. Kon- 
sekuentemente e víktima 
a splika ku ta algu ku pa 
añanan ta tuma lugá i tin 
otro mucha tambe invo- 
lukrá. Miéntras tantu e se- 
gundo víktima ta mayor di 
edat. 
Ademas tin e akusashon 
ku e sospechoso a klap e 
atras di su yu di kriansa. 
E sospechoso ta atmití 
ku 13 di mart el a aktua in- 
desente pa ku un víktima 
pero sobra akusashon e no 
ta kòrda. 
“Bo ta bisa un frakshon 
so di loke e víktimanan a 
deklará”, hues ta remarká. 
“Mi no ta kòrda tur 
kos, m’a kuminsá bira de- 
mente”, W. ta kontestá. 
“Tur hende ta wak bo 
komo e hòmber amabel i 
konfiabel den famia. Dikon 
e muchanan lo ta inventá 
algu asina?” hues ta puntra. 
“ Mi no sa, mi no por 
bisa nada. Mi no sa nada. 
Mi ta keda para riba mi 
deklarashon na polis”, W. 
ta bisa. 


Demensia 
Hues a atendé e rapòrt- 
nan di Reclassering, sikólo- 
go i sikiater forensiko. E 
ekspertonan ta konfirmá 
ku e sospechoso ta sufri di 
kuminsamentu di demen- 
sia. Pa e motibu aki e no ta 


kompletamente responsa- 
bel pa e delito di 13 di mart 
último. Pero pa e echonan 
kastigabel di un dékada 
largu sí e ta kompletamente 
responsabel. 
Segun 
Reclassering 
dado momentu W. tabatin 
remordimentu di konsen- 
shi i riba persistensia di su 
famia el a bai polis. Ade- 
mas el a diskulpá na e fami- 
anan. 
W. a reakshoná basta 
emoshonal. “Bo sa kon mi 
ta sintá aki den, pa e kaso di 
mart ya mi tin 7 luna será. 
Mi ta sinti hopi falta di mi 
hendenan. P’esei mi ta sinti 
mi kurpa ta bai atras.” 
Hues a puntra W. si e tin 
kontakto ku su famia. “Mi 
tin kontakto ku mi yunan 
i mi kasá. Asta mi ta haña 
bishita di mi nietunan. Mi 
tin 9 nietu i 1 bisañetu”, W. 
ta splika. 


Kastigu i no diskulpa 
Pa fiskal e diskulpa di 
e sospechoso no ta sufisi- 
ente. “No mester lubidá 


Pa bisawelo ku a mishi ku mucha: 
DEMANDA PISÁ 


dikon nos ta sintá aki. Riba 
e isla aki tin un mucha di 14 
aña ku mitar di su bida ta 
kanando ku un trauma. Kon 
bo por konta bo mayornan 
loke e bon Tio Pedron a 
hasi ku bo?”, mr. Rienhart- 
Martis ta bisa durante su 
rekisitorio. 
Ekspertonan a konsehá 
pa duna e sospechoso un 
kastigu di prizòn parsial- 
mente kondishonal. Min- 
isterio Públiko no a sigui e 
konseho aki i a demandá un 
kastigu di prizòn di 8 aña. 
Abogado mr. Winkel no 
por a hasi hopi ku defensa 
di W. Pues e abogado a fo- 
cus mas pa baha e demanda 
di fiskal. El a pidi korte 
pa tene kuenta ku e estado 
mental di su kliente i pa 
dun’e un chèns. 
Hues a duna W. e último 
palabra. “Mi no tin nada 
mas pa papia”, W. ta bisa. 
Korte den Promé Instan- 
sia lo tuma un desishon riba 
3 di novèmber próksimo. 
Foto: Pedro W. rumbo 
pa sala di korte. 


Rumba Cafe B.V. 


ta buska 
Junior pizzabakker 
patissier 


Pa mas inf. tel. 780-4635 


Peña Traha Pa Bo B.V. 


ta buska 
6 metselaar 


Pa mas inf. 
tel. +599 785-3119 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 

Zaak 
kenmerk 
Aanvraag 
datum 
Vergunning 
a a n v r a a g 
voor 


Andere soorten bouwwerken 
Perceel 
gegevens 
Wijk 
Straat en 
huisnummer 


Z/22/001996 
Z/22/001997 
Z/22/002005 
Z/22/002008 
Z/22/002010 
Z/22/002014 
Z/22/002034 
Z/22/002052 
Z/22/002060 
Z/22/002069 
Z/22/002074 
Z/22/002075 
Z/22/002076 
Z/22/002087 
Z/22/002088 
Z/22/002091 
Z/22/002097 
Z/22/002098 
Z/22/002101 
Z/22/002102 
Z/22/002103 
Z/22/002104 
Z/22/002105 
Z/22/002106 
Z/22/002109 
Z/22/002112 
Z/22/002113 
Z/22/002115 
Z/22/002120 
Z/22/002125 
Z/22/002126 
Z/22/002127 
Z/22/002129 
Z/22/002132 
Z/22/002134 
Z/22/002136 
Z/22/002138 
Z/22/002142 


Z/22/002148 
Z/22/002149 
Z/22/002166 
Z/22/002172 
Z/22/002199 
Z/22/003608 
Z/22/003509 


04-jul-22 
04-jul-22 
05-jul-22 
05-jul-22 
05-jul-22 
05-jul-22 
07-jul-22 
12-jul-22 
13-jul-22 
13-jul-22 
14-jul-22 
14-jul-22 
14-jul-22 
16-jul-22 
16-jul-22 
17-jul-22 
18-jul-22 
18-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
19-jul-22 
20-jul-22 
20-jul-22 
20-jul-22 
21-jul-22 
21-jul-22 
22-jul-22 
22-jul-22 
22-jul-22 
25-jul-22 


25-jul-22 
25-jul-22 
27-jul-22 
27-jul-22 
29-jul-22 
26-aug-22 
29-sep-22 


Bouwen 
Bouwen 
Bouwen 
Bouwen 
Bouwen 
Bouwen 
Bouwen 
Uitbreiden 
Bouwen 
Bouwen 
Bouwen 
Uitbreiden 
Bouwen 
Bouwen 
Bouwen 
Bouwen 
Uitbreiden 
Bouwen 
Bouwen 
Bouwen 
Bouwen 
Bouwen 
Bouwen 
Bouwen 
Bouwen 
Uitbreiden 
Bouwen 
Bouwen 
Bouwen 
Bouwen 
Uitbreiden 
Bouwen 
Bouwen 
Bouwen 
Bouwen 
Bouwen 
Bouwen 
Bouwen 


Uitbreiden 
Uitbreiden 
Bouwen 
Uitbreiden 
Uitbreiden 
Bouwen 
Bouwen 


Twee woonhuizen onder een kap 
Woonhuis 
Berging 
Woonhuis 
Woonhuis met zwembad, Carport, Palapa 
Hobbykamer/Berging 
Woonhuis 
Woonhuis met slaapkamer, gallerij 
Knoekhuis 
4 appartementen 
Twee woonhuizen onder een kap 
Woonhuis tot twee woonhuizen onder een kap 
Woonhuis met zwembad en losstaand gebouw 
Bar/Restaurant -Diveshop 
Woonhuis 
Containerhuis 
Berging 
Woonhuis met zwembad 
Woonhuis met zwembad 
Woonhuis met zwembad 
Woonhuis met zwembad 
Woonhuis met zwembad 
Woonhuis met zwembad 
Woonhuis met zwembad 
Maatschappelijke en culturele faciliteiten 
Bestaande woonhuis 
Zwembad 
Woonhuis 
Woonhuis met zwembad 
Woonhuis met zwembad 
Gym, Terras en een zwembad 
Woonhuis 
Woonhuis 
Complex begeleid wonen 
Appartementencomplex 
Zwembad 
Woonhuis met zwembad 
Overkapping/ Porch, Carport 


Carport 
Carport 
Woonhuis met zwembad en Palapa 
Uitbreiden woonhuis 
Woonhuis tot twee onder een kap 
8 st. Villlas 
Funderingspoeren voor zonnepanelen 


2-B-341 
2-C-266 
4-D-2354 
4-E-4090 
4-G-3972 
4-G-1850 
4-H-792 
4-B-256 
4-B-35 
4-E-1424 
4-E-3825 
4-G-3774 
4-B-402 
4-D-1211 
4-A-2431 
2-G-88 
4-D-3114 
4-G-3990 
4-G-3917 
4-G-3947 
4-G-3946 
4-G-3953 
4-G-3952 
4-G-3950 
4-D-3548 
4-G-3559 
4-F-621 
4-F-782 
4-A-2296 
4-A-1613 
4-F-930 
2-C-263 
4-E-4083 
4-E-2330 
4-D-237 
4-E-655 
4-A-1615 
4-E-1006, 
4-E-1007 
4-G-361 
4-G-361 
4-A-2624 
2-E-18 
4-E-2556 
4-D-3054 
1-H-22 


Rincon 
Rincon 
Antriol 
Antriol 
Nikiboko 
Tera Kora 
Belnem 
Tra’i Montana 
Antriol 
Antriol 
Antriol 
Nikiboko 
Weg naar Rincon 
Kralendijk/Playa 
Hato 
Tra’i Montana 
Antriol 
Nikiboko 
Nikiboko 
Nikiboko 
Nikiboko 
Nikiboko 
Nikiboko 
Nikiboko 
Antriol 
Nikiboko 
Belnem 
Kralendijk/Playa 
Santa Barbara 
Nawati - Zuid 
Belnem 
Rincon 
Salina 
Antriol 
Kralendijk/Playa 
Nikiboko 
Republiek 
Belnem 


Kralendijk/Playa 
Kralendijk/Playa 
Sabadeco 
Seri Suit 
Antriol 
Hato 
Karpata 


- 
Rincon 
Dawari 5 
Oud Lagoen kavel 24 
Vista Royal Village 96 
Kaya Embira 8 
Kaya Pos di Hala 
Bona Bista 18 A 
onbekend 
- 
Antriol 
Kaya Viol 
Pure36 
Kaya J.N.E. Craane 10-12 
Kaya Pauwnee 
Kaminda Tera Bara 80 
Cubana Resort 
- 
Vista Royal Village 7 
Vista Royal Village 67 
Vista Royal Village 65 
Vista Royal Village 79 
Vista Royal Village 77 
Vista Royal Village 73 
Kaya Korona 13 
Kaya Kasuela 8 
EEG Boulevard 34 
Kralendijk/Playa 
Santa Barbara 
Nawati - Zuid 
La Palma 
Kaya Ramon Goeloe 
Oud Lagoen kavel 19 
kv 1561 & kv 2330 
Kaya Gobernador Nicolaas Debrot 
Kaya Thomas M. Marchena 
Kaya Plata 
Kaya Saturnus 


Kaya Berlin 7 
Kaya Berlin 7 
Crown West 259 
Kaya Seri Suit 
Kaya Salsa # 222 
Kaya Gobernador Nicolaas Debrot 
Kaminda Turistiko 1000 


Partisipashon 


Kolegio Ehekutivo di Entidat Públiko Boneiru, a base di artíkulo 2.8 insiso 3 di e Lei di bibienda públiko, planifikashon 
espasial i maneho ambiental BES, ta partisipá ku den e periodo te ku fin di yüli 2022 a risibí e siguiente petishonnan pa 
pèrmit di konstrukshon: 


E anunsio públiko tin komo meta pa informá tur hende tokante petishonnan pa pèrmit di konstrukshon ku a keda entregá. 
Interesadonan direkto, denter di dos siman di e anunsio aki, pa medio di un sita por tira bista riba dokumentonan i entregá 
nan punto di bista na Direktorado Planifikashon i Desaroyo/ Departamento di Realisashon/ Unidat di Pèrmit di konstrukshon 
(via email na: directie_ro@bonairegov.com). Ta enbolbí e punto di bista den e toma di desishon. Si bo no ta di akuerdo ku e 
desishon definitivo, a base di e Lei hurisdikshon atministrativo BES dentro di un término di 6 siman despues di e fecha ku a 
emití e desishon, bo por entregá un karta di opheshon na Kolegio Ehekutivo, òf bai den apelashon na Korte di Promé Instansia 
dentro di 6 siman despues ku e fecha ku a emití e desishon. 


Direktor di Direktorado Planifikashon i Desaroyo 
Gobièrnu di Boneiru 
Ing. Marlon Martina, MBA 

Reflekshon di siman 
BIENTU FUERTE 
“I ora ku El a lanta, El a reprendé e bientu i a bisa e 
laman: "Silensio, keda ketu!" I e bientu a kai i a bira 
kompletamente kalmo.” Marko 4:39(BS) 


Kua ta e situashon ku ta molestiá bo awe? Tin un 
bientu di tempestat ta supla duru den bo direkshon? 
Bo ta nabegando den awa brutu? 
Hopi bes nos dia por habri basta trankil i por parse ku 
nos tin tur kos bou di kontrol. Pero inesperadamente 
e bientu di tempestat por kuminsá supla, laman por 
bira brutu i nos por sinti ku nos ta kuminsá senk. 
Mesora nos ta kuminsá drenta pániko i ta buska 
solushon, ma nos ta sinti ku nos no tin gara riba e 
situashon, loke ta laga nos sinti nos mes mas i mas 
anshá. 
Awe mi ke animá bo ku esaki; tin Un ku por kalma 
tur tipo di tempestat. Esei ta Hesus! E por kalma 
tempestat di bientu i olanan fuerte di laman. Den e 
versíkulo di awe Hesus ta bisa e bientu: “Silensio, 
keda ketu.” I milagrosamente e bientu ta kai i ta bira 
kompletamente kalmo. Bientu fuerte, laman i olanan 
brutu ta obedes’É. E so tin outoridat riba tur situ- 
ashon i tur sirkunstansia. 
Kiko ta bo sirkunstansia awe? Yama ariba Hesus. 
Asina ku E presentá den bo situashon E ta reprendé 
e bientu fuerte di tempestat i ta trese kalmu den bo 
bida. 
No kana rònt ku bo karga. Tuma tempu aserká Señor 
Hesus den orashon. PidiÉ pa kalma e bientu fuerte 
den bo bida, i mira kon e situashon lo kalma i klaria. 
Hesus por kalma e tempestat den bo bida! 
Miralda Paula-Frans 
Produkshon PGM 


KRALENDIJK- “Otro- 
nan mester sa ku no ta tolerá 
e kondukta aki”, fiskal mr. 
Altagracia 
Rienhart-Mar- 
tis a bisa den Korte den 
Promé Instansia. E fiskal a 
hasi bon kla ku Ministerio 
Públiko (OM) no ta tolerá 
aktonan kontra moral ku 
menor di edat. 
Djaweps 13 di òktober 
último korte a trata un kaso 
delikado den kua ta sos- 
pechá un hòmber di 70 di 
edat di a kometé aktonan 
kontra moral ku mucha. 
E fiskal a hiba un rekisi- 
torio amplio i a splika kon 
segun OM e sospechoso 
tabata operá. “E tabata un 
persona di konfiansa i pa 
añanan largu el a ‘groom’ 
e muchanan”, el a splika. 
E fiskal a trese dilanti ku 


e sospechoso tabata mishi 
ku e muchanan entre nan 8 
pa 14 aña di edat. Pues nèt 
komienso di nan desaroyo 
seksual. 


Ta basta awor 
E fiskal a hasi un yama- 
da na tur víktima di abusu 
seksual pa bin dilanti ku 
nan eksperensia, esaki ta 
e úniko manera pa stòp e 
malechor. “Segun estudio 
hasí, e malechor ta stòp na 
momentu ku hustisia inter- 
vení.” E hurista a splika ku 
mayornan mester ta alerto i 
protehá nan yunan. 
Ministerio Públiko a de- 
mandá un kastigu di prizòn 
di 8 aña. Por konsiderá es- 
aki komo un kastigu pisá, 
mirando ku e sospechoso 
ta sufri di demensia. “Mi ta 
rekonosé ku un detenido ku 
demensia por trese algun 
problema pa JICN. Pero 
nos no a yega einan ainda. 
Mi no ta tene kuenta ku es- 
aki”, fiskal ta enfatisá. 


KRALENDIJK- “Esa- 
ki ta ‘smokescreen’ pa tapa 
e abusunan di gobièrnu Hu- 
landes i desviá atenshon pa 
e pueblo bai vota. Keriendo 
ku su voto por trese kam- 
bio den struktura di kolo- 
nia kaminda no ta esun ku 
el a vota p’e ta disidí pero 
Den Haag ta disidí”, James 
Finies ta bisa pa medio di 
un komunikado di prensa. 
E notisia di gezaghèber 
ta den kuadro di kampaña 
pa elekshon ku ta na ka- 


minda na mart 2023. Geza- 
ghèber ta un funshon i in- 
stitushon kolonial i ku no ta 
vota p’e, ta wòrdu nombrá 
pa Hulanda i e ta traha pa i 
na interes di gobièrnu Hu- 
landes. El a hasi su trabou 
asina bon, saliendo na in- 
teres di gobièrnu Hulandes, 
ku e la wòrdu nombrá pa un 
segundo periodo di 6 aña. 
Gezaghèber Rijna a permití 
huntu ku UPB, MPB inklu- 
so Daisy Coffie (awor ku 
su mes partido nobo M21) 


i Clark Abraham Frak- 
shon Liberal (ku despues a 
bolbe bira DP), tur a bai di 
akuerdo pa Hulanda viola 
lei internashonal i ankra 
e pueblo Boneriano den 
konstitushon Hulandes sin 
derecho igual i kontra de- 
seo i e voto Nò di e pueblo 
Boneriano. 
Esaki ta ‘smokescreen’ 
pa tapa e problemanan ka- 
minda ni gezaghèber, tam- 
poko e polítikonan ku ta den 
gobièrnu na Boneiru no tin 


nada di bisa. Ta Den Haag 
ta disidí. Un farsa i burla di 
demokrasia. Na mes mo- 
mento aki awor kuenta di 
koriente a subi despropor- 
shonal na Boneiru i esaki 
for di Hulanda, Autoriteit 
Consument Markt (ACM) 
ta disidí i no tin kunes ku e 
pueblo ta luchando pa so- 
brebibí. Gezaghèber ni niun 
polítiko sea di gobièrnu òf 
oposishon no por hasi nèt 
nèt nada. I mientrastantu e 
Boneriano a wòrdu redusí 


na un grupo di minoria riba 
su mes isla i pa 2030 lo ta 
ménos ku un tersera parti 
di e poblashon i lo disparsé 
den futuro serkano. 
Hulanda su polítika di 
divishon ta funshonando 
perfekto i nos ta sigui kai 
den e mesun trampa kada 
bes, kada elekshon enbes 
di uni kontra e enemigu ko- 
mun ku ta e kolonisadó Hu- 
landa ku ta usando nos mes 
kontra otro. 


Segun James Finies di NKKB: 
“Asuntu di gezaghèber 
ta kortina di huma” 


Mishimentu ku mucha: 
Ministerio Públiko 
no ta tolerá 


Fiskal 
mr. 
Altagracia 
Rienhart-Martis 

KRALENDIJK - Dòk- 
ternan di kas na Boneiru 
ta bai traha huntu ku e in- 
stituto 
di 
investigashon 
Nivel na Hulanda pa kom- 
batí malesa infeksioso den 
un forma mas efisiente. Ku 
e meta akí – meskos ku 
na Hulanda – a establesé 
un sistema na Boneiru pa 
monitoreá plamamentu di 
malesa infeksioso: e Ret di 
Registrashon di Dòkternan 
di Kas Boneiru. Ku e infor- 
mashon ku nan ta akumulá 
den e ret akí, por señalá ou- 
mento di malesa infeksioso 
na tempu i si ta nesesario 
por tuma medida. Esaki lo 
kondusí na mehorashon di 
salubridat públiko na Bo- 
neiru. 
Pa por kombatí malesa 
infeksioso efisientemente, 


ta esensial pa sa kua ta e 
malesanan ku ta sirkulá i 
tambe kon rápido esakinan 
ta plama bou di nos po- 
blashon. E Ret di Registras- 
hon di Dòkternan di Kas ta 
sòru pa e informashon akí 
bira disponibel. 


Kon e Ret di Registras- 
hon di Dòkternan di Kas 
ta funshoná? 
Nan ta akumulá infor- 
mashon tokante problema 
ku salú di siudadanonan 
ku ta bai nan dòkter di 
kas pa esaki. T’asina ku e 
dòkternan di kas ta regis- 
trá e problemanan di salú 
di nan pashèntnan den fail 
elektróniko di pashènt. Pa 
medio di kolekshoná infor- 
mashon tokante salú di tur 
dòkter di kas na Boneiru, 


nos ta haña un bista bon i 
aktual di e malesanan in- 
feksioso ku ta sirkulá na 
nos isla. Ku e Ret di Reg- 
istrashon di Dòkternan di 
Kas Boneiru ta disponé di 
un ‘Early Warning Sys- 
tem’, un sistema di alerta 
tempran pa malesa infek- 
sioso. 


Bo privasidat ta 
garantisá 
Si bo dòkter di kas ta afil- 
iá na e Ret di Registrashon 
di Dòkternan di Kas, nan ta 
akumulá informashon to- 
kante bo salú ku bo dòkter 
di kas a registrá den e fail 
médiko. P’esei ta bon pa sa 
ku nan no ta akumulá nòm- 
ber i adrès di pashènt, pero 
solamente 
informashon 
kodifiká. E dòkternan di 


kas i Nivel ta tene nan mes 
estriktamente na e leinan 
di privasidat na Boneiru i 
Hulanda. Pa e motibu akí 
nunka konteo di persona ku 
un malesa infeksioso no ta 
dedusibel na persona. 


Bo ke sa mas? 
• 
Den sala di espera 
di konsulta di dòkternan di 
kas ku ta partisipá na moni- 


toreo di malesa infeksioso, 
tin un poster ku infor- 
mashon ku bo por wak. 
• 
Riba www.nivel.nl/ 
hrnc bo ta haña tur infor- 
mashon tokante e Ret di 
Registrashon di Dòkternan 
di Kas. 
• 
Bo por tira un bi- 
sta den medionan sosial di 
e konsulta di bo dòkter di 
kas. 


Monitoreo malesa infeksioso 


KRALENDIJK – Na 
opinion di eks-miembro di 
Konseho Insular Michael 
Pieters, durante tratamentu 
di presupuesto pa aña 2023 
den reunionnan di Kom- 
ishon Fiho den Konseho 
Insular siman pasá, por a 
konkluí ku e gobièrnu ak- 
tual pa 4 aña largu no ta- 
batin un vishon ni maneho 
riba ningun área di gober- 
nashon. “Ta desishonnan 
‘ad hoc’ tabata keda tumá 
pa e gobièrnu di MPB/UPB 
i fabornan hasí na amigu- 
nan dor di krea e famoso 
OvO i apliká esaki na gran 
eskala.” 
Di akuerdo ku Michael 
Pieters, esaki ta duna e po- 
sibilidat ku, kontrali na un 
akuerdo di trabou, por duna 
un persona òf instansha tra- 
bou sin aprobashon di Rep- 
resentante di Reino. 


Desaster 
Segun Pieters, mester 
bisa ku pa 4 aña largu taba- 
tin un desaster den gober- 
nashon insular aki na Bo- 
neiru. Desaroyonan ku a 
tuma lugá den e 4 aña aki ta 
netamente proyektonan ku 
Hulanda tabata e katalisa- 
dor den esakinan, mustran- 
do opviamente ku di parti 
di gobernashon di MPB/ 
UPB no tabatin ningun ini- 
siativa propio, pasobra sim- 
plemente e gobièrnu aki no 
tin un vishon ni un plan di 
maneho. 
Michael Pieters ta sigi 
bisa ku a yega ora pa pueb- 
lo di Boneiru duna un sos- 
ten mayoritario na Partido 
Demokrat ku Clark Abra- 
ham na kabes pa por trese 
un buèlta den e forma ku ta 
goberná e isla di Boneiru i 


pa stipulá un maneho a kor- 
to i largu plaso pa ku futuro 
desaroyo di nos isla. 
Pieters: “A yega ora pa 
pueblo di Boneiru dia 15 di 
mart 2023 duna Partido De- 
mokrat i Clark Abraham un 
sosten total pa asina Partido 
Demokrat por mustra du- 
rante 4 aña largu huntu ku 
su lider polítiko i un ekipo 
profeshonal i ku e pueblo 


di Boneiru na pechu, pa 
goberná i trese un desaroyo 
kaminda e pueblo den su 
totalidat ta sinti esaki posi- 
tiviamente i por ta garantisá 
di bienestar, trabou i pan 
riba mesa diariamente.” 


Sosten apsoluto 
Di akuerdo ku Michael 
Pieters, ta masha impor- 
tante pa Partido Demokrat 
haña un sosten apsoluto pa 
asina e partido por goberná 
sin tin mester di drumi ano- 
chi ku un wowo habrí pa 
asina mira si e miembro di 
koalishon ta lanta mainta i 
kita sosten. 
“Partido Demokrat ta 
pidi pueblo di Boneiru un 
sosten apsoluto dia 15 di 
mart 2023 pa asina Clark 
Abraham huntu ku su ekipo 
por goberná Boneiru pa 4 
aña largu sin interupshon 


den esaki. Duna Demokrat 
i Clark Abraham un chèns.” 
Pieters ta sigui bisa ku 
na aña 2015 Clark Abraham 
a haña un oportunidat pa 
goberná, pero for di prin- 
sipio por a mira ku esaki lo 
no tabata pa largu durashon. 
“Dikon? Pasobra for di 
prinsipio e lider polítiko di 
e tempu ei a krea un struk- 
tura kaminda su persona 
komo lider polítiko i e otro 
lider polítiko di UPB tabata 
esnan ku gobernashon mes- 
ter a drai rondó di nan dos i 
esaki tabata algu ku a trese 
tur sorto di kompikashon. 
Pero tabata un struktura 
bon pensá pa e lidernan di e 
tempu ei pa e parti di ehek- 
ushon di trabounan den Ko- 
legio Ehekutivo mester a 
tuma lugá ku bendishon di 
nan dos. I ta akinan tur kos 
a bai robes.” 


Michael Pieters: “Sin vishon i sin maneho.” 
Kuater aña di mal gobernashon 
MPB/UPB 

KRALENDIJK- 
Peter 
Silberie pa medio di un ko- 
munikado di prensa a man- 
da lo siguiente. 
Ku atenshon hopi hende 
a sigui e reunion i e debate 
ku a tuma lugá den e re- 
union di konseho insular di 
djamars i ku a kaba djára- 
son mainta tempran. 
Pa loke ta e reunion i 
e debatenan mester bisa 
ku esaki en bèrdat ta laga 
hopi di deseá. Preguntanan 
no ta wòrdu kontestá na e 
forma ku pueblo por risibí 
e informashon nesesario 
p’asina sa kiko ta sosodé 
den gobièrnu. 
Un parlamento tei pa 
representá e pueblo ku a 
vota p’é, i no e partido di 
kual e ta parti di dje. 
Lástimamente Konseho 
Insular su nivel no a yega 
na e nivel ei ainda. 
Loke si ta bisto ta ku e 
nivel di konosementu di 
mayoria miembro di Kon- 
seho Insular ta laga hopi 
pero hopi di deseá. 
Ta imposibel ku tin 
miembro ku tin mas ku 10 
aña den polítika i den tantu 
Konseho Insular òf Kolegio 
Ehekutivo ni sikiera konosé 
e loke ku nan ta yama e bei- 
bel ku bo mester sa. 
Esaki ta e WOLBES i e 
reglamentu di òrdu di Kon- 
seho Insular. 
I ora ku e supuesto polí- 
tikonan aki haña nan ku un 
miembro ku den kaso aki 
ta Clark Abraham, ta bini 
ku tur tipo di argumento pa 
desbaratá e loke ku e kon- 
sehal aki ta trese dilanti i òf 
rektifi ká. 
Den e transkurso di e 
último 3 aña, den práktika- 
mente tur reunion konsehal 
Abraham tin ku rektifi ká e 
mayoria di punto, konseho 
i desishon ku nan via di 
kolegio ehekutivo ta trese 
dilanti. 
Awor na lugá di akseptá 
e rektifi kashonnan aki ta 


bai kontra i ku konsekuen- 
sia ku despues ku di ariba 
ta bini òrdu ku esaki no por, 
mester bolbe bai reuní pa 
pasa e mesun kosnan. 
Pero den e último re- 
union di Konseho Insular si 
e kosnan parotin a pasa tur 
límite. 
Ta for di ki dia Kon- 
seho Insular tin e outoridat 
pa skòrs un gezaghebber i 
pon’é riba nòn aktif. 
Si e miembronan di 
MPB i UPB ku tin mas ku 
10 aña den polítika lo taba- 
ta konosé nan reglanan, nan 
lo no bini ku e moshon ku 
defakto ta unu di deskonfi - 
ansa. 
Ademas nos ke informá 
e siudadano, èks diputado, 
èks miembro di konseho in- 
sular i aktual konsehero di 
diputado ku na lugá di kri- 
tiká konsehal Abraham, e 
mester a konsehá su komp- 
inchinan ku e lokual ku 
nan a bini ku n’e, ta kontra 
di regla, i ku no ta tarea di 
konseho insular. 
Pero tur hende entretan- 
tu sa ku henter e novela aki 
ta pa skonde i kuida nan 
diputadonan!! 
Mas aleu nos ke informá 
ku si skucha konsehal Abra- 
ham bon, lo komprondé ku 
Abraham no ta kontra pa e 
trahadónan di Selibon haña 
e sèn. 
Pero loke Abraham tin 
problema ku n’e ta, ku e 
sènnan ku a aprobá pa en- 
tre otro di Selibon no ta di 
dediká, paso ya den pasado 
sèn a bai pa Selibon pa tra- 
hadó pero a kue sèn hasi 
otro kos kuné. 
Komo 
tal 
konsehal 
Abraham ke sigurá ku e 
sènnan pa Selibon sigur ta 
bai pa e trahadónan. 
Di otro banda konse- 
hal Abraham nunka por ta 
kontra di transporte púb- 
liko, pasobra ta e di partido 
Demokrátiko a bini ku e 
proposishon aki for algun 


aña pasá kaba!! 
Si e proseso pa ku trans- 
porte públiko mester ta bon 
planiá, pa e no bira un se- 
gundo rotònde!!, 
Anto esei ta e tarea di tur 
e konsehal nan di konseho 
insular, kontrolá kolegio 
ehekutivo (BC). 
Konseho 
insular 
No 
por ta un ‘rubber stamp’ di 
Bestuurscollege. 
Komo tal un miembro 
di konseho insular ku a ser 
skohé dor di pueblo mester 
kontrolá e maneho di 
kolegio ehekutivo. 
I kolegio ehekutivo ta 
konsistí di 3 diputado i 
gezaghebber. 
Den esei gezaghebber su 
tarea ta pa ta ‘boven de par- 
tijen’, e mester sòru pa uni- 
dat den kolegio ehekutivo, 
e ta ‘ burger vader’ i mester 


vigilá pa tur kos bai segun 
lei i regla. 
Awor e pregunta ku ta 
wòrdu hasí ta ku den Kole- 
gio Ehekutivo no tin e asina 
yamá ‘ kolegial bestür’. 
Ta dikon ke pone geza- 
ghebber so riba nòn aktif? 
No ta tur 3 diputado, 
gezaghebber i tambe e sek- 
retario mester fi rma?. 
Lástima ku mester kon- 
statá ku despues di tantu 
aña ku e personanan aki 
den polítika pero ku nan no 
a siña nada. 
Pasobra di e forma aki 
hamas Boneiru por eksigí 
nada di Hulanda, i komo 
tal mes tin tantu pobresa na 
Boneiru. 
Anto ketu bai ta laga tur 
preis sigui subi, matando 
asina tambe no solamente 
esnan pober pero awor 


tambe e negoshinan chikí i 
mediano. 
I si sigui asina hasta e 
negoshi grandinan ta bai 
bankarota. 
Akaso e gobièrnu aki no 
ta konsiente ku si preis di 
koriente ku awa ta subi ku 
e negoshinan mester hinka 
esaki den nan produktonan? 
Esaki ta fomentá mas 
pobresa ainda. Lástima- 
mente ku den 12 aña ku a 
pasa, no a pensa, ni hasi 
nada pa e siudadanonan di 
Boneiru. 
Dia pa dia ta kobra i 
eksigí pa e siudadano ku e 
mester paga mas na tur kos 
ku e tin mester, miéntras 
salario, penshon i òf ònder- 
stant no ta subi!! 
Pero ‘IT WASN’T ME’ 
!!! 


KRALENDIJK--Un 
dama turista, fo’i òrdu 
bistí, tabata na aeropuerto, 
kla pa hasi e trámitenan 
pa subi avion. E tabata na 
moda di bisa, kasi sú. Esaki 
a sosodé na Boneiru djasa- 
bra pasá, atardi, miéntras 
diferente persona tabata 
presente pa barka Sunniva 
Manuel, Miss Belleza Ma- 
rina Bonaire, kende a bai 
Repúblika Dominikano pa 
kompetí. 


E turista a presentá na 
Airopuerto Flamingu i ta- 
batin algu manera un kar- 
son di djabou i un fl anèl ku 
ta yega nèt na altura di su 
partinan íntimo. Momentu 
e tabata kana na èrpòrt su 
partinan íntimo tabata lur 
pafó. 
Un persona konosí na 
SGB a bisa e señora ku e 
forma ku e ta bistí e no por 
kana na un aeropuerto, pió 
hasi e proseso pa biaha, 


Segun Peter Silberie: 
“No tabata ami” 


loke e tabata na kaminda 
pa hasi. Personal di BIA 
TAMBE a atendé ku e se- 
ñora i el a tende e mensahe 
i a kumpli. 
Un 
reportero 
di 
BONERIANO a logra kap- 
ta e dama di mas o ménos 
60 aña di bida. Diferente 
hende presente no por a 
kere loke nan tabata mira. 
Na e sitio mes el a bisti un 
djins i kontinuá ku e pros- 
eso di biahe. 


Muhé turista kasi sunú 
na aeropuerto 

12.00 Aktualidat: 
Gilbert Isabella 
13.00 Aki Boneiru: 
Maskarada 2020 
14.00 Herensia Korsou: John Luis Damascus 
15:00 Sitionan Marka: 
Sorobon 
16.00 Herensia: 
Luciana (Lulu) Sint Jago 
17.00 Aki Boneiru: 
Rafael Rodriguez (Frater) 
18.00 Herensia: 
Marco Theodor Anthony 
19.30 Puerto Latino: 
Luis Zárraga 


20.00 Herensia: 
Irena Saragosa-Wanga 
21.00 Aki Boneiru: 
Toyan Frans 
(Bolivia Kueb'i stoki i yuana) 
22.00 Herensia: 
Hilda de Windt-Ayoubi 
23.00 BAPA: 
Ernesto Netto Melaan 
Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


KRALENDIJK – Zahira 
de Vries-Prinsen, desendi- 
ente di Boneiru, tabata den 
notisia siman pasá na Hu- 
landa. E korant mas grandi 
di Hulanda, Telegraaf, a 
dediká atenshon na Zahira 
den un rúbrika kaminda ta 
pone atenshon na hende ku 
ta mustra mas yòn ku nan 
edat ta en realidat. E tin 51 
aña di edat, pero e ta mus- 
tra 20 aña mas yòn, segun e 
artíkulo den Telegraaf. 
“Hende ta kalkulá mi 
edat na 33 aña”, Zahira 
Prinsen a bisa den un en- 
trevista ku Telegraaf pa 
e rúbrika ‘Mooi op elke 
leeftijd’. Den e rúbrika ta 
pone atenshon na hende 
muhénan di tur edat. Pa- 
sobra Telegraaf ta haña tur 
muhé bunita: sin importá 
peso, midí i/òf foutnan di 


beyesa. 


Rais boneriano 
Zahira Prinsen a nase 
51 aña pasá den e siudat 
Haarlem na Hulanda komo 
yu di Robert Prinsen i Vio- 
leta Prinsen-Antoin, ruman 
muhé awor mas grandi na 
bida di Papi i Bòi Antoin di 
BONERIANO. Robert ta 
nasé na Kòrsou. Nan a kasa 
na Hulanda den e segundo 
mitar di dékada sesenta. For 
di e matrimonio aki a nase 
Ingvar i Zahira Prinsen. 
Tantu Robert komo Violeta 
tin awor edat avansá kaba. 
Zahira de Vries-Prinsen 
ta kasá ku Hans de Vries. 
E ta traha komo sekretaria 
di nan empresa di famia. 
Banda di esaki e ta operá 
su mes empresa, un asina 
yamá 
‘hondenuitlaatser- 


vice’. 
Zahira a splika den ent- 
revista ku Telegraaf riba e 
pregunta ku e ta sinti su mé- 
sun yòn òf bieu ku e ta. “Mi 
ta sinti mi mes mas yòn! 
Otro muhé di 51 aña hopi 
biá ta inkliná pa bisti paña 
mas rígido. Mi yu muhé di 
20 aña regularmente ta tira 
bista den mi kashi di paña. 
Físikamente mi ta sinti sí 
ku mi ta birando mas bieu. 
Mi ta spòrt ainda tres dia pa 
siman, pero mi no por bula 
un kurá fásil mas manera 
ántes. Tur kos no ta bai asi- 
na di mes. Pero mi tin pas 
ku esaki.” 


Sentebibu 
Telegraaf a puntra Za- 
hira kiko ta su sekreto pa 
keda bunita na edat di 51 
aña? “Mi mama semper ta- 


bata menshoná Aloe vera 
komo un medio milagroso. 
I mi a tuma e idea aki di dje. 
Tur dia mi ta hunta mi mes 
ku un krema di Áloe Vera; 
tantu den dia komo anochi 
promé ku mi bai drumi. 
Mas aleu mi ta bishitá kada 
kuater siman un spesialista 
di beyesa. Mi wènbrounan 
último tempu ta birando 
mas kla, p’esei mi ta laga 
duna nan kada dos siman 
un koló mas skur. Esaki ta 
duna bo kara tòg un bista 
mas bibu i ekspresivo.” 
Segun 
Zahira, 
nun- 
ka hende ku e topa no ta 
kalkulá su edat korekto. 
“Hende ta kalkulá mi edat 
33 òf 34 aña. Semper mi a 
mustra mas yòn ku mi ta. 
Tempu komo mi yu muhé 
tabata un ‘peuter’ hendenan 
no por a kere ku mi tabata 
su mama. Probablemente 
mi tin mi vibrashon hóben 
debí na mi bon gene. Mi 
mama (83) tambe semper a 
mustra mas yòn ku e ta en 
realidat. En todo kaso mi 
no ta usa botòks òf sierto 
kremanan spesial pa keda 
yòn. Ami ta mas tantu un 
hende di beyesa natural.” 


Kabei 
Zahira, riba pregunta di 


Telegraaf, a bisa di ta haña 
su kabei e parti mas bunita 
di su kurpa. “Mi sa kon ta 
sinti sin kabei riba bo kabes. 
Sinku aña pasá a diagnos- 
tiká kanser di pechu serka 
mi. Mi a logra sobrebibí. 
Mi a haña kemo, radiashon 
i un operashon di pechu. 
Mi a wanta tur esakinan 
te na fi nal. Henter un plan 
di tratamentu. Debí na e 
periodo aki mi a bai apresiá 
mi kabei mas tantu. Promé 
ku esaki ya mi tabata risibí 
hopi kòmplimènt. Mi taba- 
ta haña esaki ‘lief’. Esaki lo 
no bai sosodé nunka mas.” 
Riba e pregunta kiko e 
ta ménos kontentu kuné na 
su kurpa Zahira a kontestá: 
‘Despues di mi dos embara- 
sonan mi barika nunka mas 
a bira bèk loke e tabata. Mi 
a spòrt henter mi bida, pero 
mientrastantu sa ku bo no 
por trein hasi tur kos strak 
na bo kurpa. E pida barika 
ei lo no bai nunka mas, pero 
esaki no ta importá. Mi salú 
ta mas importante.” 
Di akuerdo ku Zahira 
de Vries-Prinsen, hende 
ta dun’é kòmplimènt pa e 
echo ku semper e ta kla pa 
yuda otro. Ta difísil pa bisa 
nò ora ku pidié pa yuda 
hende. 


“Hende ta kalkulá mi edat na 33 aña” 
Zahira de Vries-Prinsen ta 
mustra 20 aña mas yòn 

KRALENDIJK -- Dia 
promé di òktober Follow 
The Money a publiká e 
artíkulo ‘Gezaghebber di 
Boneiru apuntá pa Den 
Haag ta laga konstruí kos- 
ta di Boneiru yen’. Den 
e artíkulo tin diferente 
akusashon infundá den mi 
direkshon. Akusashonnan 
ku simplemente mi mester 
por a splika i ku e outornan 
meskos asina simpel mes 
por a kontrolá. Lástimam- 
ente nan no tabatin interes 
den esaki. 
E konsekuensia di e 
manera di trabou indigno 
periodístiko akí ta un atake 
riba mi integridat personal, 
ku ta hasi daño serio na mi 
karera i empresa. 
No a kontrolá echonan 
verifiká. A nenga mi propio 
reakshon por eskrito, mién- 
tras den e artíkulo sí taba- 
tin espasio pa hendenan ku 
ròlnan anónimo tokante mi 
plamá. No a hasi uso di mi 
petishon pa kontestá pre- 
guntanan adishonal. 
Mi sa kon e formashon 
ta traha. Pa e lesadó ya pron- 
to mi ta kulpabel. E lesadó 
ta konfia tòg ku a hasi in- 
vestigashon 
periodístiko 
minusioso. Den e kaso akí 
sinembargo no tin menshon 
di esaki. Komo ku e outor- 
nan di e artíkulo a faya den 
nan deber periodístiko pa 
hasi esaki, mi mes ta duna 
e lesadó e echonan. 
Mi ta konfia ku a base 
di esaki bo ta dispuesto pa 
forma bo propio huisio. Aki 
bou un resúmen di shete en- 
gaño den e artíkulo: 
1. “Su amiga tambe 
ta fungi komo konsehero 
di un di e proyektonan di 
konstrukshon ilegal.” Su 
amiga, pues ami, desde 
mas òf ménos un aña mi 
ta partner di gezaghebber 
Edison Rijna. Mi no tabata 
enbolbí den otorgamentu di 
pèrmit di konstrukshon di 
e proyektonan menshoná, 
Ocean Oasis, Chogogo Re- 


Pa: Masoumah Hosseini 
Akusashon infundá 


sort i Sunset Beach. Desde 
yüli 2021 mi ta enbolbí ku e 
proyekto King’s Beach Re- 
sort. Esaki ta eksistí sinem- 
bargo solamente ainda riba 
papel. Ainda no a kuminsá 
ku e trayekto di pèrmit. 
2. “Desde 2019 Rijna tin 
un relashon ku Masoumah 
Hosseini prosedente di Af- 
ganistan.” Henter aña 2019 
mi a biba na Hulanda, loke 
simplemente mi por dem- 
ostrá ku un prueba di in- 
skripshon. 
Fin di ougùstùs 2019 mi 
a bini na Boneiru pa promé 
biá pa fakansi di dos siman. 
Nunka anterior mi a tende 
di Edison Rijna, laga para 
ku un tempu mi tabatin un 
relashon kuné. 


3. “El a bini Boneiru 
komo kolaboradó di Ri- 
jksdienst Caribisch Ned- 
erland, e representante di 
gobièrnu di Reino na e mu- 
nisipionan partikular, ka- 
minda el a traha na e unidat 
di e ministerio di asuntunan 
sosial i oportunidat di tra- 
bou.” Esaki no ta kuadra. 
Na ougùstùs 2019 mi a bini 
Boneiru pa selebrá fakansi 
i na mart 2020 mi a bolbe 
hasi esaki di nobo. 
Debí na e pandemia di 
Corona, e dia di mi yegada 
espasio aéreo na Boneiru 
a sera. Mi a disidí pa por 
lo pronto keda riba e isla i 
despues a hasi e eskoho pa 
keda biba i traha. Te promé 
di òktober 2020 numa mi a 
kuminsá traha na RCN, un- 
idat SZW, kaminda un luna 
despues mi a keda enkargá 
ku e kordinashon di e tim 
di regulashon di urgensia, 
NOW. 
Ei nan mi a kai riba 
abuso, gastamentu irespon- 
sabel di plaka di belasting. 
Mesora despues di notifi- 
kashon di esaki, a retirá mi, 
dia 15 di aprel 2021. 
Mi resultadonan relas- 
honá ku e abusunan, a keda 
konfirmá despues pa Kon- 


tralaria General. 
4. “Pero djis despues 
di su yegada na Bonei- 
ru, el a hasi un kambio di 
karera remarkabel, e ta bira 
konsehero di desaroyá di 
proyekto.” “Djis despues 
di su yegada”, no ta kuadra. 
Ya mi tabata biba pa kasi un 
aña na Boneiru momentu 
ku mi a pèrdè trabou. “Re- 
markabel”. Ta un huisio sin 
sentido ku un peso suges- 
tivo. A retirá mi i mi tabata 
buskando trabou. 
Riba un isla chikitu 
manera Boneiru e merkado 
laboral ta hopi limitá komo 
hibadó di notisia. Esaki no 
ta fásil. Pa mi pues tabata 
un paso lógiko pa kuminsá 
un propio empresa, Con- 
necting World Companies 
BV, komo konsultante di 
negoshi. Ku esaki mi ta- 
batin eksperensia. Tempu 
ku ainda mi tabata biba na 
Hulanda, mi tabata doño 
di Hosseini Middle East 
Businnes Consultancy. 
E tempu ei tambe mi 
tabata duna konseho na 
diferente empresa i tabatin 
kontakto regular ku instan- 
sianan gubernamental. 
Mi ta pensa pues ku tiki 
hende ta hasi e kambio akí 
pa un paso ku ya mi a kana 
anteriormente pa yama esa- 
ki ‘remarkabel’. 


5. “Mas fuente anóni- 
mo ta bisa ku entre otro e 
ta konsehá Schellevis relas- 
honá ku Chogogo.” 
Mi a notifiká telefóni- 
kamente i por eskrito ku 
nunka mi a traha pa Hans 
Schellevis. 
Schellevis 
ta konfirmá esaki den e 
artíkulo. Te asta Sekretario 
di Estado van Huffelen di 
relashon di Reino a deklará 
den e artíkulo ku el a haña 
di tende di gezaghebber ku 
mi no ta enbolbí ku e kaso 
di Chogogo. 
E kontrario ta keda pre- 
tendé pa fuentenan anóni- 
mo. 


6. “Sí ta konfirmá ku 
Hosseini ta traha komo 
konsehero di Ocean Oasis, 
un resort di e invershonista 
di Amsterdam, Jeroen van 
Stralen.” Konstrukshon di 
Ocean Oasis a finalisá den 
e promé mitar aña di 2019. 
Den e periodo ei ainda, ku 
prueba, mi tabata biba na 
Hulanda i ainda mi tabata 
miembro di Staten na Zuid 
Holland. 
Momentu ku na ougùstùs 
2019 mi a yega Boneiru pa 
promé biá, Ocean Oasis ta- 
bata tei kaba. Pues imposi- 
bel mi por tabata enbolbí na 
e petishon di otorgamentu 
di e pèrmit di konstrukshon. 
Mi a siña konosé Je- 
roen van Stralen pues du- 
rante mi fakansi na e bar 
di Ocean Oasis. Te na yüli 
2021 numa el a hür mi, na 
inisio di e proyekto King’s 
Beach Resort. Tambe tin 
biá mi ta hasi sierto tarea 
pa su otro empresanan. Sí 
ta trata di petishon di in- 
formashon serka gobièrnu 
tokante trayekto di pèrmit 
i opheshon entregá dor di 
van Stralen. Pa esaki mi 
ta fungi komo persona di 
kontakto. Den e kuadro akí 
na su nòmber, tambe mi a 
pidi informashon tokante 
e trayekto di pèrmit pa un 
waf na Ocean Oasis. 
Ku esaki no a violá nin- 


gun lei. Di ningun manera 
tampoko tin menshon di 
konflikto di interes. 
7. “Hosseini na inisio 
di e aña akí tabatin e honor 
di presentá e plannan na 
gobièrnu.” Ami no a pre- 
sentá e plannan di King’s 
Beach Resort, pero dor di 
Studio Piet Boon. 
Esaki mi a informá e 
outornan tambe. Ounke ku 
ta simpel pa kontrolá, nan a 
laga nan ponensia para. 
Follow The Money a 
publiká un artíkulo ku no 
tin nada di aber ku investi- 
gashon periodístiko. Ku es- 
aki a mancha mi bon nòm- 
ber seriamente. 
Mi ta mas ku solamente 
partner di gezaghebber. Mi 
ta un siudadano i un empre- 
sario ku henter mi bida largu 
a gana mi propio pan. I es- 
aki ta loke awor mi ta hasi, 
nada mas i nada ménos. 
Red: E outor, Masoumah 
Hosseini, a duna e kontri- 
bushon di opinion akí na 
Antilliaans Dagblad den 
reakshon riba publikashon 
resien di Follow The Mon- 
ey, un webs-site hulandes 
independiente pa investi- 
gashon periodístiko finan- 
siero i ekonómiko. 
Relashoná ku e pub- 
likashon, 
anteriormente 
Follow The Money a man- 
da un komunikado i di 
prensa pa otro media. 


Masoumah Hosseini huntu ku su partner, gezaghebber 
Edison Rijna, na okashon di selebrashon Dia di Rincon. 

DI BINTINUEBE DJADUMINGU 


SIKLO C 


Promé Lektura 
: Eksodo 17, 8-13 
Salmo 
: Salmo 121, 1-8 
Di dos Lektura 
: 2Timoteo 3, 14-4, 2 
Evangelio 
: Lukas 18, 1-8 


Hesus ke rekomendá pa 
nos resa ku fe i ku konstansia 
sin nos desanimá pa e mo- 
mentáneo silensio di Dios 
Pa splika ku mester resa 
semper sin nos desanimá 
Maravioso frase di e evan- 
gelio di San Lukas. Loke a 
trese solushonnan anhelá pa 
míles i miónes di persona den 
nesesidat tabata di no a kansa 
di resa , di no a desanimá ni a 
stòp di resa ku fe i persever- 
ansia. Santa Monica a resa 30 
aña largu i a logra kombers- 
hon di su teribel esposo Patri- 
cio i di su yu hòmber rebelde 
ku despues a bira e gran San 


Agustin. Ora el a konta un 
obispu ku el a resa asina tan- 
tu aña pa nan, e pastor santu 
a kontest’é: “Ta imposibel ku 
un persona pa kua nan a resa 
tantu, ta bai pèrdí”. I en bèr- 
dat e no a pèrdè. 
Sin desanimá. Nan ta 
yama Santa Rita de Casia Pa- 
trono kosnan Imposibel pa- 
sobra ora tabata parse ku su 
esposo kruel ya tabata kon- 
dená pa su forma ireparabel 
i ku su dos yunan hòmber 
spantoso tabata sigui e me- 
sun kaminda di perdishon di 
nan tremendo tata, sin embar- 
go resando pa nan, sin kansa 


i desanimá, el a logra komber- 
shon di nan tres. Ta pesei san- 
tunan ta afirmá ku orashon per- 
severante ta debilidat di Dios i 
un poder sin límite pa e kriatu- 
ra. 
E hues. E tal akí tabata típi- 
ko empleado di Herodes. Hen- 
denan tabata bisa di dje: “Si bo 
hiba hopi plaka p, e tabata 
dediká su mes pa studia bo kas. 
Si bo no trese plaka, e lo no 
dediká ni un minüt pa studia bo 
reklamonan”, Esta un respon- 
sabilidat! Dank Dios ku den e 
tempunan akí no tin klase di 
huesnan akí. Ohalá ku lo no tin. 
‘Pero tin, tin! 
E biuda. Den la mas apso- 
luto pobresa. Kisas su 
kuñánan a ita loke su esposo a 
laga pe. E tabata pober i inde- 
fenso, i tabata representá es- 
nan ku tabata pasando dor di 
situashonnan spantoso i teribel 


di abandono i miseria 
Pero e tabatin un arma 
poderoso: su kapasidat pa 
insistí sin desanimá. E pro- 
pio nifikashon di e gritu di e 
hues inhustu ta esaki: “Mi tin 
miedu di e biuda akí i ku lo 
mi keda ku wowo blousá 
despues di un wanta”. E 
arma invensibel di tantu hende 
muhé ta nan insistensia 
sistemátiko i inkansabel. Por 
ehemplo e kabesnan di e skol- 
nan sa esaki: nan ta nenga un 
tata e kupo pa su yu i e hòm- 
ber ta bai. Pero a un mama? 
E ta insistí asina tantu te ora 
ku nan konsedé e kupo akí. 
I Dios lo no hasi hustisia 
ku esnan eskohí ku ta sklama 
na djE? 
Hesus ke bisa: Si un hues 
inhustu, na final a hasi hustisia 
na un pober muhé, pasobra e 
no ta kansa pa sklama na dje, 
kuantu mas Dios, ku si ta hus- 
tu, amabel i santu, lo duna su 
yunan tur loke nan mester i lo 
skucha nan i lo kontestá nan 
si nan no ta kansa na pidié! 
Ta laga nan spera enbano? 
No tin orashon ku ta keda 
sin kontesta. Pero loke si por 
sosedé tta ku algun be E no 
ta duna nos loke nos ta pidi, 
sino algu ku ta bai na ta mu- 
chu mas útil ku e loke nos ta 
deseando. Un tata tin be ta 
ninga su yu algu ku esaki ta 
pidi, pasobra e sa na lugá di 
hasié bon, e por hasié malu 
(por ej. por hunga ku un arma, 
òf tuma poko remedi pa 
hende grandi , etc.) Dios ta 
asina. Loke no ta kumbiní 
nos, e no ke dun’é, maske nos 
ta insistí pa E duna nos. 
Tin be e ta demorá, paso- 
bra E konosé i ta mira tempu 
den su totalidat, i sa perfek- 


Debernan di e katekista: 


1. E lo asistí na reunionnan i seshonnan di preparashon programá pa e koor- 
dinadó òf e pastor di parokia. 


2. E lo ta presente para kada seshon katekístiko ku por lo ménos 15 minüt di 
antisipashon na e ora programá di inisio. 


3. E lo dediká un kantidat apropiá di tempu na planeamentu promé di kada 
lès. 


4. Semper pensa ku den katisashi nos ta laga nan konosé Dios i Su enseñan- 
sanan, no nos forma di mira kosnan. Komo katekista nos mester perkurá 
pa nos kriterio sea semper iluminá pa e Magisterio di Iglesia. 


5. Lo bo sigui e forma ekipá den e buki di teksto destiná pa e Diósesis, i lo 
bo usa rekursonan katekístiko aprobá di antemano pa e pastor di parokia. 


6. Lo bo ta kouteloso ku tempu, pasobra e ta eksklusivo pa e katisashi i no pa 
otro aktividatnan ku ta kai pafó di e plan formativo. 


7. Lo bo krea un medio ambiente positivo, kristian, i dirigí na e siñamentu 
den e klas. 


8. Lo bo hasi bo máksimo esfuerso pa gana koherensia, entre loke bo ta 
prediká i bo moda di bida. 


9. Nunka lo bo deskuidá bo papel di tata òf mama, pa rason di e katisashi, 
p’asina lo bo sa na parti e tempu di e mihó manera. Katisashi no ta un 
èksküs pa no ta responsabel den e hogar. Laga nos kòrda ku mester 
duna testimonio. 


10.Manera ta di spera, bida di e katekista no por ta di forma iregular pa kua e 
mester kumpli ku e sakramentonan segun Santa Mama Iglesia ta manda. 


Katekistanan únikamente lo ta efektivo segun ku nan ta konfia nan mes 
na Spiritu Santu, ta drenta den komunion kuné i ta permití pa nan bira Su 
instrumentonan. (NDC 73) 


tamente, ki ora i unda ta mihó 
konsedé su grasianan i fabor- 
nan. E ta esun ku sa, nos ta es- 
nan ku no sa. E ta esun mas 
grandi, nos ta esnan chikí. Ta 
pesei semper nos mester añadí 
na nos orashonnan e fórmula di 
e orashon perfekto: “Bo bol- 
untat sea hasí. Pero no loke 
Ami ke, ma loke Abo ke “. I 
esaki semper ta lo mihó. 
Den e mundu asina sekular- 
isá akí mester insistí pa nos tur 
resa hopi. Papa Pio XII a bisa: 
“Resa ta asina nesesario man- 
era respirá. Sin orashon, e alma 
ta bira anémiko, fe ta debilitá i 
egoismo ta apoderá di nos”. 
Tin personanan ku nan salu 
a mehorá hopi ku únikamente 
respirá bon: profundamente. 
Tambe algun ta Sali di nan bisio 
dor di dediká nan mes na resa 
bon Sin orashon nos ta stek mei 
mei di nos mal inklinashonnan. 
Ta nesesario pa nos yama 
insistentemente na e Kurason di 
Kristu. Si nos hasié loke ta para 
den salmo lo ser kumplí den nos 
esta: “Dichoso ta esnan ku ta 
konfia den Señor”. 
E Beibel Santu (e buki kua 
San Pablo ta rekomendá awe 
asina tantu den e di dos lektu- 
ra) ta e buki ku mas ta konsehá 
pa dediká bo mes na orashon. 
San Alfonso a anotá e bianan 
ku Sagrado Skritura ta reko- 
mendá pa resa i ta keda asom- 
brá na ora di konstatá ku e Pa- 
labra de Dios ta insistí dies be 
mas den e nesesidat pa resa, ku 
den tur sobra kosnan ku e ta 
konsehá. Di aki e santu a saka 
e konklushon akí: “Hamas nos 
mester laga un predikashi òf un 
lès di katisashi pasa sin reko- 
mendá e hendenan pa resa, pa 


Sigui lesa pag.14 

SSO-CN ta buska: 
KONSEHERO DI 
KOMUNIKASHON 


Bo ta e konsehero di komunikashon krítiko 
positivo? Un profeshonal i hungadó den tim 
ku gusta variashon i desafo, tin hopi energia i 
ku no tin problema pa tene hopi bala den laira 
simultáneamente? E ora ei Rijksdienst Caribisch 
Nederland ta buska abo. 


Mas informashon? 
Bishitá www.rijksdienstcn.com/vakatura 


Fecha di klousura: 19 di òktober 2022 


KRALENDIJK – E an- 
terior skol di baile ‘Dance 
Sensation Bonaire’ a muda 
di Kaya Italia pa Kaya 
Amsterdam. Alabes e skol 
a kambia di nòmber pa 
‘School of Performing Arts 
Bonaire’, abreviá komo 
SPAB. 


Kambio di nòmber 
i mudansa 


Diestres aña pasá An- 
gèle Cicilia a habri ‘Dance 
Sensation Bonaire’. Du- 
rante e periodo aki e skol 
a bira hopi konosí’. Aparte 
di duna lès di baile e alum- 
nonan di e skol aki a duna 
hopi presentashon durante 
e 13 aña ku a pasa. 


KRALENDIJK – Des- 
de djasabra último ta pas- 
ando un programa ‘Aki 
Boneiru’ 
interesante 
na 
Bonaire.tv. Awe djaluna pa 
9'or di anochi e programa 
aki ta ripití pa último biá 
por lo pronto. 
E ekipo di FuHiKuBo 
ku ta traha riba doku- 
mentashon di tur loke tin 
di aber ku kultura, historia i 
naturalesa ta hasiendo gra- 
bashon den Bolivia. 
Den kuadro di spesial- 
mente naturalesa ta ponien- 
do hopi atenshon na e área 
di Bolivia. Ta subiendo e 


tereno di Bolivia pa hasi 
grabashon di áreanan ku 
den futuro lo disparsé ora 
ku kuminsa desaroyo di e 
tereno aki pa konstrukshon 
di kas. Bistanan bunita lo 
bai pèrdí pa semper. 
Aparte di paisahenan 
bunita i úniko, ku e doño 
aktual di Bolivia a deskribí 
den un entrevista ku prensa 
hulandes entre otro komo 
“een kaalgevreten gebied 
door geiten”, tin basta kue- 
ba. Toyan Frans konosé al- 
gun di nan. Toyan konosé 
Bolivia hopi bon. El a siña 
konosé Bolivia huntu ku su 


tata Buchi (92). 
Durante 
e 
programa 
‘Aki Boneiru’ ku ta pasa 
awe djaluna anochi Toy- 
an ta baha den un kueba 
huntu ku lider di proyekto 
di FuHiKuBo drs. Emma 
Pratt i kamarógrafo Anneke 
Jansen. 
Mas aleu Toyan Frans ta 
demonstrá kon ta kue yua- 
na ku chincha. Algun ratu 
despues su ruman muhé ta 
kushiná e yuananan ku kue. 


Programa ‘Aki Boneiru’ awe nochi 
Toyan Frans ta baha den kueba 


Germine Ramackers - Frans 

Kralendijk, Boneiru 
17 di òktober 2022 


Mediadó di BES ta partisipá ku riba 22 di òktober 2022 
ta tuma lugá un referèndùm bou di trahadónan di 
Divi Flamingo Resort Bonaire. Meta di e referèndùm ta 
pa determiná kua sindikato lo keda apuntá pa mayoria di e 
trahadónan pa representá nan. 


Un yamada ta bai na e trahadónan pa partisipá na e 
referèndùm aki. 


Orario: 1’or - 4’or di atardi 
Sitio: Sociale Zaken en Werkgelegenheid (SZW) 


ANUNSIO 


Mediadó di BES 


K R A L E N D I J K — 
Djabièrnè 14 di òktober 
último, Denise de Jongh- 
Rekwest a presentá su buki 
nobo na porta di Washing- 


ton 
Slagba¬ai 
National 
Park. Título di e buki ta 
‘Bebe bira Bon’. 
De 
Jongh-Rekwest 
komo eskritor a splika to- 


kante su buki i a dedik’é na 
su tata. 
“E buki ta importante pa 
lesa i siña for di dje. Bebe 
te di yerba pa keda bon, òf 
bira bon. Meta di e buki ta 
pa siña konosé loke ántes 
tabata hasi pa kura hende 
òf mantené nan salú sta- 
bil. Ántes i awor hende ta 
bebe te di yerba. Por planta 
e yerba na kas. Ta bon pa 
disfrutá di un te den grupo, 
kombersá i distraí.” 
E eskritor a elaborá to- 
kante e buki i e balor di 
yerba komo remedi. 
Cargill Boanire a spòns- 
er e buki aki. “Mas hende 


Buki nobo di Denise de Jongh-Rekwest: 
“Bebe bira bon” 

haña e buki , mas bon ta pa 
mas hende sa di nos kul- 
tura”, Daniel Deanda a bisa. 
E ta asistente di mènedjer 
di e kompania. 
Pader Ivan Dario Perez 
Gomez, tambe tabata pre- 
sente i a hiba algun palabra. 
“Dios a krea tur kos. Ta na 
e hende awor pa hasi bon 
uso di nan. Yerba pa traha 
te ta un di nan. Bon loke 
Denise ta hasi. Tur kos tei 
danki na Dios.” 
Madrina i padrinu di e 
buki ta Letisia Thielman- 
Beaumont i Onnie Emer- 
enciana. E madrina a splika 
tokante diferente yerba es- 
ensial. Emerenciana na su 
turno a bisa: “Ántes tabata 


usa yerba pa sierto malesa 
pa kura hende. Ta bon pa 
stimulá hende pa bebe i bira 
bon ku e yerba.” 
E konosido George (kul- 
tura) Thode, tambe tabata 
presente i a papia ku alum- 
nonan di Integrale Kind 
Centrum (IKC). El a sp- 
lika nan tokante yerba i a 
entregá pida yerba, pa nan 
sera konosí kuné. 
A hasi entrega di e buki 
tambe na un representante 
di Biblioteka Públiko Bo- 
neiru. Na fi nal di e aktivi- 
dat, a entregá buki na tur 
mucha di IKC. 
E fotonan ta duna un im- 
preshon di e aktividat aki. 


K R A L E N D I J K — 
‘Thrift Shop’ di Krus Kòrá 
ta habrí tur djasabra 9or di 
mainta pa 2or di atardi pa 
esnan ku ta deseá pa kum- 
pra algu. Nan ta ofresé 
paña, kèts, slòf i diferente 
kos mas. 
Gran mayoria di artíkulo 
ta kosta solamente 1 dòler. 
Tur hende por pasa nan 
wak i konta otronan, kiko 
tur por kumpra na e ‘Thrift 


Shop’. 
Algun eksepshon tin, 
pero mayoria di loke tin pa 
bende, ta kosta un dòler. 
Tin kos pa hende hòmber, 
muhé i mucha di tur edat. 
E artíkulonan ta nèchi 
surtí den rèki, di manera ku 
un hende por topa fásil ku 
loke e ta buska. 
Meta di Krus Korá ta 
pa sirbi komunidat. Aruba, 
Kòrsou, i Boneiru su Krus 


‘Thrift Shop’ di Krus 
Kòrá habrí 


Korá, ta kai bou di mésun 
organisashon mama. Na 
Boneiru ta traha den union 
ku otro organisashon, ku ta 


bende artíkulo na super bon 
preis. 
Si un di nan no tin loke 
un hende ta buska, nan ta 


konsehá otro, na unda si, 
por kumpra e produkto. 
Riba potrèt e Thrift Shop di 
Krus Kòrá algun dia pasá. 

En konekshon ku training pa personal ofsina di 
Imigrashon i Naturalisashon Hulanda Karibense 
(IND CN) na Boneiru lo ta será for di djaluna 24 te ku 
djaweps 28 di òktober. 


Durante e periodo aki ofsina ta alkansabel via 
telefòn di 8or di te ku 10or di mainta. 


Servisio regular lo reanudá djaluna 31 di òktober. 


OFISINA IND BONEIRU 
SERÁ TEMPORALMENTE 


KRALENDIJK--Fin 
di siman pasá djabièrnè, 
konosido doño di Radio 
Live 99.9 FM, a kumpli e 
bunita edat di 50 aña. El a 
topa Abraham). Durante 
e dia el a risibí kantidat di 
felisitashon, sin sa kiko ta- 
batin planiá p'e anochi. Su 
señora Marichelle Bosnie, 
a prepará un anochi pe na 
Sorobon, planiando tur kos 
ku koleganan di trabou i al- 
gun otro persona. 
Anochi a sera i Mar- 
ichelle, a tapa kara Aimed i 


a kore bai kuné na e bich, 
kaminda invitadonan tabata 
sper’e. Momentu a yega 
aya, a kita e paña for di kara 
di Aimed, el a keda hari so. 
El a bisa, e tabatin un so- 
specho, pero no por a kapta 
loke tabata na kaminda pe. 
El a pensa kisas Marichelle, 
ta bai un hotèl i nan ta bai 
pasa wikènt. E motor tras 
di e plan tabata sofi stiká, 
loke Aimed no por a kapta 
pa sa kiko ta sosodiendo, 
manera momentu e ta in- 
vestigá su ‘Breaking News’ 


nan. Esaki si a sake fo’i 
base kompletu. La haña. El 
a keda kontentu i tur hende 
a gosa un bo e anochi. Riba 
potrèt, entre otro momentu 
ku Marichelle, a smer bolo 
den Aimed su kara, durante 
e programa na radio live, 
Brunch 99 djabièrnè 


Aimed Ayubi a topa 
Abraham 

Tonchi, nos amigu Far a bira rei. 
WEB a rekonos’é resientemente 
esaki debí ku e ta biba den kas- 
tel. 


Sí, asina mi a komprondé. Mi 
ta keda straño kon dia nan a 
nombr’é nan no a invitá prensa. 


KRALENDIJK – Ar- 
thur Sealy ta sinti ku de- 
mokrasia 
parlamenta- 


rio na Boneiru a skohe 
direkshon di demokrasia 
di likidashon. E ta referí 


na e reunion maratóniko di 
Konseho Insular, ku segun 
palabrashon no ta dura mas 


largu ku diesun or di ano- 
chi, a akseptá un moshon, 
sostené pa koalishon, pa in- 
vestigá violashon di integ- 
ridat di parti di gezaghèber. 
E moshon tin seis konsider- 
ashon di kua esun number 
unu ta papia di sierto spe- 
kulashon tokante funshona- 
mentu i integridat di geza- 
ghèber. Puntonan dos i tres 
ta mustra ku komportashon 
di gezaghèber mester ta 
meskos ku komportashon 
di e otro mandatarionan. 
Sealy: “Mi pregunta, tur 
e tres diputadonan semper 
a funshoná a base di integ- 
ridat ku por papia di kredi- 
bilidat i kalidat di maneho 
ku mester ta un ehèmpel 
pa Gezaghèber. Pues bon 
gobernashon.” 
“Punto kuater ta papia 
di konfia sin mas integridat 
di nos gobernashon. Dikon 
sin mas, pueblo no tin mag 
di duda den komportashon 
di e otro mandatarionan 
sino solamente riba esun di 
Gezaghèber?” 
“Punto sinku ta trese 
dilanti ku kada señal di 


violashon di integridat por 
ta un gòlpi pa maneho di 
Bonaire. Rapòrt CrmLink, 
mediashon, rapòrt tokante 
Rotònde, asuntunan di pèr- 
mit, asuntu di sinku piso i 
Chogogo nan no tabata un 
gòlpi pa maneho di Bo- 
naire?” 
Di akuerdo ku Sealy, 
ta solamente e artíkulo di 
FTM (Follow the Money), 
desbaratá pa Gezaghèber 
i un otro persona i rektifi- 
kashon di e mes FTM, ta- 
bata un gòlpi pa maneho di 
Bonaire. “Pa ami e moshon 
ta misterioso pa motibu ku 
e no ta demostrá solidaridat 
ku Gezaghèber ni ta yuda, 
kuida i protehé funshon di 
Gezaghèber kontra speku- 
lashon.” 
Sealy ta sinti, (“Ohalá 
mi ta robes”) ku demokra- 
sia parlamentario na Bo- 
naire a kue un rumbo di 
demokrasia di likidashon. 
Tin víktima kaba i nan ta 
eks direktor di Bonlab, eks 
direktor di Salubridat Púb- 
liko i pronto trahadónan di 
Bonlab ta na bùrt. 


Un reportero di BONERIANO a tuma nota di un grupo di persona na Zòzò Ranch. 
Ta trata di karanan konosí den komunidat. Entre otro e lider polítiko di Demokrat, 
Clarc Abraham, tabata presente. Si e tabata guiando e grupo, -no- tin konfirmashon 
riba esei. Echo ta, e no tabata sinta na kabes di mesa. Kisas ta simplemente nan ta- 
bata disfrutá di e dia, poko alehá for di hendenan di tur dia. Ta notabel nan tabata 
den un super bon harmonia, na bientu fresku i nan a sisti e stoma. 


Arthur Sealy: 
A skohe pa demokrasia 
di likidashon 


Algun persona konosí na Zòzò 

KRALENDIJK – Aki 
na mundu nos tur ta úniko. 
Bo tin diferente tipo di 
hende ku diferente kuali- 
dat. Asina tin hende ku ta 
ekselente ku nan karakter- 
iskanan eksterno. Pensa 
riba un hòmber òf muhé ku 
un nanishi largu apnormal. 
Tur ta kaso ku bo por topa 
kuné. Esaki ta e kaso tambe 
di Sultan, e ta e hòmber di 
mas haltu na mundu. 


Manera bo mes por 
mira, Sultan ta un hòmber 
turko ku ta biba na frontera 
ku Siria i ta asina largu ku 
e no por drumi normal riba 
un kama. E no ta pas den 
un outo normal i kompará 
ku un hende normal, e ta un 
gigante. 
Un persona ku a tende 
di e storia, a bira kurioso i 
a disidí di bai riba youtube 
pa buska Sultan. E tabatin 


diferente pregunta riba kua 
e tabata ke kontesta. Algun 
di preguntanan akí tabata 
ken realmente Sultan ta, 
kon bini e ta asina haltu i 
kon e mester di un garoti 
momentu ku e ta kana. 


E storia 
E persona ku tabata en 
buska riba youtube final- 
mente e haña kontesta di 
su preguntanan. Riba e 


pregunta di kon e ta asina 
haltu, el a bin deskubrí ku 
Sultan tabatin un tumor na 
su kabes. E tumor akí a sòru 
ku el a sigui krese. Aktual- 
mente e tin un largura di 
2.51 centimeter i esaki ta 
un largura di dos personal 
normal huntu. 
Pa bisti, Sultan tin mes- 
ter di paña spesial. Mas 
aleu e tin un sapatu spesial i 
tambe un pèn spesial. Loke 


sigur mester menshoná, 
ta ku Sultan ta un persona 
rekonosé pa Guinnes Book 
of World Records komo 
e hòmber mas haltu na 
mundu. Dor di esaki el a 
bira popular i a biaha rònt 
mundu. 
E hòmber di mas haltu 
ta hopi grandi na estatura, 
pero tin un kurason hopi 
grandi. 


E hòmber mas haltu di mundu 


KRALENDIJK -- Un 
djins di kasi 150 aña bieu, 
a keda bendé den findishi 
den e estado di Coloroda 
na Merka pa un preis rekòrt 
di kasi 76 mil dòler. 
Nunka anterior a paga 
asina tantu pa un djins. 
E djins di Levis ta for 
di añanan 80 di siglo 19, 
1880 òf mas despues pues. 
Algun aña pasá un persona 
ku ta yama su mes arkeólo- 
go den djins, a haña e djins 
bandoná den un mina di 


Preis rekòrt pa djins 150 bieu 


oro bandoná den wèst di 
Merka. Ta trata akí di un di 
e djinsnan di mas bieu ku 
ta eksistí na mundu. 
Djins tabata popular 
bou di mineronan. 
Nan tabata bisti djins 
komo paña di trabou paso- 
bra e djins tabata resistente 
kontra trabou pisá. 
Esaki a resultá tambe, 
ku ounke e edat haltu di e 
karson, ainda e ta den bon 
estado. 
Sí realmente a traha 


duru, e skernan ta testigu 
di esaki. 
E koló blikiá i e drùpel- 
nan di manteka di bela riba 
henter e karson. 
Na promé bista, e kar- 
son no ta diferensiá muchu 
for di e djinsnan moderno, 
pero esun ku mira mihó 
por mira ku e karson ta 
konsistí di solamente un 
en bes dos saku patras i 
boton riba e sitio kaminda 
normalmente tin e partinan 
kaminda e faha ta pasa. 


ARUBA 
KASONAN INSÓLITO 

KRALENDIJK--Fin 
di siman pasá Xianeesha 
Oleana a pone drama den 
stadion na Playa. E damsita 
aki a bai ku 5 medaya du- 
rante kompetensia organ- 
isá pa Instituto di Deporte 
Boneriano 
(INDEBON). 
Muchanan di skol di dife- 
rente edat a tuma parti na e 
kompetensia, ganadónan ta 


forma parti di e selekshon 
di Boneiru, pa weganan es- 
kolar interinsular. 
Pues pronto por mira 
Xianeesha na Kòrsou den 
kompetensia. Su tata ta 
Shahairo Oleana, i un re- 
portero di BONERIANO a 
papia kuné, pa tende ken ta 
e yu. 
Mi yu Xianeesha Oleana 


tin 7anja di edat i e ta prak- 
tiká e deporte di Atletik. 
For di momentu e tabatin 
6 aña di bida, el a kuminsá 
práktika e deporte atletik 
serka Sv. Athene. For di 
yüli 2021 te 2022 yüli, Xia- 
neesha a kompetí 4 biaha. E 
promé tabata na Kòrsou aña 
pasa kaminda ku el a gana 4 
medaya di Oro, e siguiente 
ta di Sv Athene, kaminda el 
a gana 1 medaya di Oro. E 
di 3 kompetensia ta di IN- 
DEBON, kaminda el a gana 
2 medaya di Oro i 2 plata. 
E último nos a skohe 
pa bai purba na Hulanda i 
einan el a sali na di 2 lugá. 
Awor Xianeesha tin 7 me- 
daya di Oro i 3 Plata. Nos 
komo mayor famianan ta 
hopi kontentu i lo sigui 
pusha pa Xianeesha logra 
mas. Danki na Dios i tur ku 
a sostené Xianeesha. Hopi 
Bendishon pa boso, awor 
nos ta bai prepará mas mihó 
pa nos sigui. 
Pues no tene miedu 
pa purba bo yu, paso nos 
muchanan tin talento i ta 
nos tin ku yuda nan pa 
logra loke nan tin na tal- 


ento.” Esaki ta loke tata di 
Xianeesha a bisa, ku resi- 
entemente a bai ku 5 me- 
daya den kompetensia den 
stadion. Sigur Boneiru tin 


tremendo atleta i e damsita 
aki a demostrá ku e no ta 
hasi wega den korementu. 
Chikitu na estatura, grandi 
den velosidat na pia. 


ARUBA 
KÒRSOU 


W I L L E M S TA D — 
Djaweps último, Parlamen- 
to di Kòrsou den un reunion 
públiko a deliberá ku Min- 
ister Presidènt riba e tema 
di dekolonisashon di Kòr- 
sou. Miembronan di Parla- 
mento sr. Rennox Calmes, 
Michelangelo Martines i 
sr. Gilbert Doran, ta esnan 
ku a hasi petishon pa e re- 
union. Durante e reunion 
miembronan di Parlamento 
a hasi vários pregunta na 
Minister Presidènt sr. Gil- 
mar Pisas riba e posishon 
di Kòrsou den Reino Ulan- 
des i tur desaroyonan ku 


tin riba nivel di Reino pa 
ku e tema Dekolonisashon 
di Kòrsou. Na final di e 


promé tanda Minister a pidi 
pa skòrs e punto di agènda 


aki pa asina e por tin tempu 
pa prepará e kontestanan. A 
skòrs e reunion pa tempu 
indefiní. 


Parlamento a reuní riba 
dekolonisashon 


Xianeesha Oleana, tremendo atleta 


ARUBA 
DEPORTE 

ARUBA 
KÒRSOU 


WILLEMSTAD 
– 
Zr.Ms. Holland ta bira e 
barku di stashon nobo den 
region di Karibe. E barku 
di marina aki a drenta haf 
di Kòrsou djasabra. Na mes 
momentu e barku di pa- 


truya aki a tuma e tareanan 
over komo barku di stashon 
di Zr.Ms. Groningen, ku a 
establesé rèkòrt pa loke ta 
trata intersepshonnan di 
droga. Zr.Ms. Holland lo 
permanesé 7 luna den re- 


gion di Karibe. 
Marina Real semper tin 
un barku di stashon den 
region di Karibe ku ta usa 
entre otro den operashon- 
nan anti-droga, anti-kon- 
trabanda di hende, tareanan 


di búskeda i reskate riba 
laman i asistensia di emer- 
gensia durante desasternan 
natural, manera temblor i 
orkan. 
Por hinka e barku den 
operashon tantu pa War- 
dakosta di region Karibe 
komo pa e relashon di ko- 
perashon yamá ‘Joint Inter- 
agency Task Force South’. 
Zr.Ms. Groningen mien- 
trastantu a regresá Hulan- 
da den su haf di kas Den 
Helder. E barku desde mei 
2022 tabata disponibel pa 
un kantidat grandi di tarea 
di Karibe, pero a optené 
mayoria di resultado riba 
tereno di kontrabanda ile- 
gal di droga. 
Nunka anterior un barku 
di Marina Hulandes a logra 


asina tantu intersepshon di 
droga durante un periodo 
ku e tabata den operashon 
den Karibe. Na total e 
barku aki a interseptá 17 
transporte di droga kon- 
sistiendo di 15.600 kilo to- 
tal di kokaina i riba 3.500 
kilo di mariwana. Ku e in- 
tersepshonnan aki Defensa 
a propiná negoshi di droga 
un gòlpi duru. E aña aki e 
konteo di intersepshonnan 
di droga ta pará na un total 
di 23.000 kilo. 
Awor Zr.Ms. Holland a 
tuma tareanan di e barku di 
stashon Zr.Ms. Groningen 
over. Maria Real ta traha 
huntu ku un kantidat grandi 
di pais den region di Karibe 
den operashonnan pa kom- 
batí tráfi ko di droga. 


W I L L E M S T A D - 
-Djabièrnè dia 14 di òkto- 
ber Komishon Sentral di 
Parlamento di Kòrsou a re- 
uní ku Minister sr. Sithree 


van Heydoorn, represent- 
antenan di e Kompania di 
Transporte Públiko (ABC 
Busbedrijf), shofùrnan ku 
ta transportá mucha i sin- 


dikato SITEK. Komishon 
Sentral di Parlamento a 
haña un presentashon am- 
plio di tantu e organisashon 
sindikal SITEK i shofùr- 


nan. Despues miembronan 
di Parlamento a hasi pre- 
guntanan di vários ángulo 
pa ku e retonan ku sektor di 


transporte ta konfrontando. 
Den e próksimo reunion lo 
kontesta e preguntanan. 


Komishon Sentral di Parlamento a deliberá 
riba transporte pa skol 


Barku anterior tin rèkòrt den kaptura di droga 
Zr.Ms. Holland barku nobo den área di Karibe 


19 
Djaluna 17 òktober 2022 


ARUBA 
STATIA/SABA/ST. MAARTEN 


ST. MAARTEN – Min- 
ister di turismo i asuntunan 
ekonómiko, transporte i 
telekomunikashon, 
TE- 
ATT, Omar Ottley, aktu- 
almente ta na Repúblika 
Dominikano pa atendé e 
di 28 konferensia anual di 
Florida - Caribbean Cruise 
Association 
(FCCA). 
Aparte di e konferensia ku 
ta basá riba turismo kruse- 
ro, e minister ta haña hopi 
importante pa establesé un 
akuerdo di agríkola ku e 
pais pa krea un merkado 
lokal di produktonan di 
agrikultura. 
Minister Ottley i su del- 
egashon di su ministerio a 
topa ku minister di asun- 
tunan eksterior i pa asun- 


Pa kombatí subida kosto di kuminda 
Akuerdo ku Repúblika Dominikano 


ST. MAARTEN – Ha- 
bitantenan di e edifi sionan 
A i B di Low Estate Bel- 
vedere, dia 11 di òktober 
a risibí yabi di e nan apar- 
tamentu durante un ser- 


tunan ekonómiko i koper- 
ashon internashonal, Hugo 
Rivera Fernandez i su rep- 
resentantenan, pa papia to- 
kante proveé St. Maarten 
ku produktonan agríkola. 
E minister a mustra su 
preokupashon di e kapasi- 
dat di sufi siente kuminda 
natural pa e poblashon, 
miéntras e ta un ophetivo 
vital pa maksimalisá e po- 
tensial di St. Maarten. Na e 
momentu akí e pais ta kon- 
frontá kosto haltu di ku- 
minda debí na e infl ashon 
global haltu. 
Di akuerdo ku minister 
Ottley, un punto di diskush- 
on krítiko tabata pa sigurá 
ku Repúblika Dominikana 
ta komprondé e nesesidat 


pa produsí kalidat haltu pa 
ku ta kuadra ku standard- 
nan internashonal. 
Aktualmente 
Repúb- 
lika Dominikano ta un di e 
eksportadónan di mas gran- 
di den nos region. E akue- 
rdo di produkto agríkola ta 
hasi posibel pa baha e kosto 
di produkto na St. Maarten 
pa aproksimadamente 15 
pa 20 porshento. 
Na su regreso, e minis- 
terio lo kuminsá diskushon 
ku partnernan lokal den su- 
permarket, benta por mayor 
i menor, pa determiná e 
nivel di interes den im- 
portashon di produktonan 
for di Repúblika Domini- 
kano na preisnan kompeti- 
tivo pa rebendé. 


Entrega yabi Low Estate Belvedere 


emonia atendé pa minister 
di VROMI, Egbert Doran 
i e fundashon di desaroyo 
di bibienda di St. Maarten, 
SMHDF. A entregá 16 yabi 
markando fi nalisashon di e 


promé dos edifi sionan di e 
proyekto. 
Durante e seremonia 
minister Doran a bisa: “Mi 
ke gradisí e partnernan en- 
bolbí, ministerio di VRO- 


MI, SMHDF i NRPB, pa 
nan esfuerso pa hasi esaki 
un realidat. Tambe mi ke 
gradisí tur ku a kontribuí 
di kualke manera òf otro pa 
realisá e proyekto. 


Tambe mi ta rekonosé 
e kompanianan di kon- 
strukshon i nan staf ku a 
kontinuá pusha pa dilanti 
pa asina nos tin e kasnan 
kompletá.” 

ORANJESTAD -- Ja- 
son Mathilda tabata den 
Corte diabierna pa di dos 
asesinato cu el a comete 
den su bida. E prome tabata 
rond di 15 aña pasa ora cu 
el a hinca un homber den 
su garganta dilanti Bam 
Bam Café. Y awo e tabata 
den Corte pa mata su tata 
Eugenio Mathilda dia 13 di 
december aña pasa. Dia 4 di 
november awo e acusado di 
32 aña lo haya su sentencia. 
Por nota cu e acusado ta 
un persona cu no ta preo- 
cupa kico otro hendenan ta 
pensa di dje. E ta admiti di 
ta uza marihuana, pero pa 
e por drumi anochi. Pero e 
ta contra e hecho cu su tata, 
un homber di 54 aña ta uza 
droga (piedra). Hustamente 
su uzo di droga tabata un 
di e puntonan di discusion 


riba 13 di december ultimo. 
Ademas, e hecho cu el a 
horta un boter di whisky na 
un fi esta cu nan a bay pero 
cu a fi nalisa cu morto di 
Eugenio. 
Despues di discusion, 
den e apartamento unda 
cu e tabata keda temporal- 
mente cerca su tata, el a sali 
pafo. E ta bisa pa busca su 
arma y warde paden, mien- 
tras testigonan ta bisa cu el 
a bay na careda na su auto, 
despues di a lansa menasa 
contra e tata. 
Loke a pasa despues ta 
conoci pa tur hende. El a 
uza e arma contra su tata y 
e tiro cu a drenta bou di e 
brasa robes, a resulta fatal. 
Rond di 2’or di marduga e 
tata a fayece, cu su 54 aña. 
“Tur hende sa cu ami ta 
loke mi tata a haci mi,” re- 


fi riendo na e hecho cu e ta 
asina pasobra asina su tata 
a siñ’e pa ta. Un arepenti- 
mento real e no a mustra. 
Aunke cu el a pidi disculpa 
na famia, pero na mesun 
momento ta bisa cu esaki 
lo no yuda pa trece su tata 
bek na bida. E no a mustra 
mucho interesa pa ayudo, 
pero si nan pone cu e mes- 
ter sigui tratamento, e lo 
hacie. 
E mes ta bisa cu e ta un 
persona di anda den hopi 
hende. “Mi ta gusta ta mi 
so y p’esey mi ta hopi den 
mondi.” 
Cu su mama e tabatin 
contacto y su wela e por 
corda cu el a bishita dos 
biaha aña pasa. “Mi sa cu 
mi a haci malo y mi por 
haya un castigo di 20 aña. 
Sinembargo net mita di 


esey (10) ta loke fi scal a 
pidi contra dje. E fi scal a 
basa su mes riba sugerencia 
di profesionalnan, kende- 
nan a traha rapport y a bisa 
cu e homber di 32 aña mes- 
ter di tratamento. Dun’e un 
castigo pero yud’e tambe. 
E TBS ta un castigo mas 
pisa cu e castigo di prizon 
mes. E sa ki ora e ta drenta 
un instituto, obligatoria- 


mente, y manera e cancion 
“Welcome to Hotel Califor- 
nia” ta bisa: You can check 
out any time you like, But 
you can never leave”. E por 
bandona e instituto ora cu 
henter e team dicidi cu e 
ta apto pa drenta sociedad 
bek. 
Dia 4 di november awo 
tin sentencia den e caso aki. 


ORANJESTAD - Un 
tema hopi importante cu 
Prome 
Minister 
Evelyn 
Wever-Croes a elabora riba 
dje diaranson mainta du- 
rante e reunion publico den 
Parlamento, ta e maneho di 
Asiel Unit y a duna di con- 
oce cu na Aruba e porcen- 
tahe di peticionnan cu ta 
wordo aproba ta hopi abou. 
Aruba ta aplica e tratado 
di refugiado ‘Europees Ver- 
drag voor de Rechten van 
de Mens (EVRM). A base 
di e tratado aki, un asilo po- 
litico ta ora un hende cu pa 
motibonan politico ta teme 
pa su bida. Mayoria di hen- 
de cu ta bin Aruba ta bin pa 
motibonan economico. Na 
Hulandes e terminologia ta 
“economische 
vluchtelin- 
gen”. Anto e ora ey e trata- 


donan aki no ta esun cu ta 
duna nan proteccion. 
E porcentahe di peticion 
pa asilo ta relativamente 
abou, pero e ta fl uctua tam- 
be depende di e situacion. 
Por ehempel na aña 2017, 
11% a wordo aproba. Pero 
na fi n di dia e personanan cu 
a pidi y a haya derecho riba 
asilo a warda asina tanto, 
cu nan a dicidi di bay otro 
pais. Den e caso aki nan a 
bay Colombia caminda cu 
nan a ‘settle’ y e peticion y 
aprobacion no a concretisa. 
Na aña 2018 e percen- 
tahe tabata 1.9%. Na aña 
2019, 2%. Na aña 2020 no 
tabatin ni un cu a wordo 
aproba y na aña 2021, 3%. 
Na aña 2022 te ainda 1.6%. 
E averahe ta varia rond di 
2% cu ta un averahe hopi 


abou. 
Secretario di Estado di 
veiligheid di Hulanda, cu ta 
encarga cu e aspecto di asi- 
lo na Hulanda, durante su 
bishita na Aruba a indica cu 
na Hulanda e porcentahe ta 
mas halto. Esaki ta pasobra 
cu na Hulanda hendenan 
di Siria y Ukraina ta pidi 
asilo. El a indica tambe cu 
si den caso nan mester haya 
un grupo grandi di Vene- 
zolano na Hulanda, tambe 
e porcentahe lo ta igual cu 
esun na Aruba. 
“Mi ta haya esey im- 
portante pasobra tin organ- 
isacionnan internacional ta 
midi nos riba e cantidad di 
asilo cu nos ta duna. Pero 
Aruba ta afi lia na e tratado 
di EVRM, nos tin sistema 
di asilo, nos tin procedura 


di asilo y a base di e proce- 
dura nos tin cu actua e ora”, 
Prome Minister a remarca. 
Un otro preocupacion 
cu tin tambe ta e desaroyo- 
nan geo-politico. Na e mo- 
mento cu frontera habri, ta 
spera tambe cu e cantidad 
ta bay subi atrobe y e tra- 
bou ta bira pisa pa 12 per- 
sona y talves si redobla 12 
pa 24 persona, asina mes lo 
no ta sufi ciente. Asiel Unit 
ta trahando tambe den un 
sistema automatisa camin- 
da na un manera live por 
haya mas informacion. 
Un di e proposicionnan 
cu a wordo haci tambe, ta pa 
purba independisa e Asiel 
Unit, pasobra e realidad ta 
cu ta bay keda cu e prob- 
lematica di asiel pa hopi 
aña ainda. Y door di tin’e 


como un sub-afdeling bou 
di Dimas, talves, e mester 
haya su luga separa y asina 
talves tambe por pone mas 
atencion na dje. 
“E tema di asilo ta un 
tema hopi delicado pero 
mi ta kere e ta importante 
pa Parlamento ta na altura 
di e situacion y maneho di 
Asiel Unit. Gobierno ta tra- 
hando hunto cu e Asiel Unit 
pa hunto mira kico ta locual 
mester haci pa aumenta e 
cantidad di casonan cu por 
atende. Hulanda ta dipuesto 
pa yuda aki. 
Esaki ta un reto cu mes- 
ter atende lihe pa Asiel Unit 
haya mas personal”, Prome 
Minsiter Evelyn Wever- 
Croes a duna di conoce. 


En conexion cu reunion den Parlamento riba e tema di frontera cu Venezuela: 
Porcentahe peticionnan cu ta aproba pa 
asilo ta hopi abou 


OM a pidi prizon y TBS pa 
homber cu a mata su tata 

ORANJESTAD -- Fis- 
cal di husticia a exigi un 
castigo di prizon di 11 aña 
contra e sospechoso. di 25 
aña di edad, cu ta wordo 
acusa di un intento homici- 
dio di un agente policial di 
rango brigadier di Cuerpo 
Policial di Aruba. Riba 


prome di mei 2022, e sos- 
pechoso K. a dicidi durante 
un control di polis pa ranca 
sali bay cu su auto diripi- 
entemente y cu velocidad 
halto, caminda el a lastra 
e agente policial casi 100 
meter y a bay riba un palo 
di luz. 


E agente policial di 31 
aña di edad a resulta grave- 
mente herida den e caida y 
boksmento cu e palo di luz. 
E sospechoso a sigui core 
bandona e sitio. Mas despu- 
es a haya banda di e auto un 
arma di candela. Banda di 
posesion di e arma aki ta 


ORANJESTAD -- Dia- 
bierna 14 di october, Prome 
Minister Evelyn Wever- 
Croes tawata na Parlemen- 
to hunto cu e trekkernan di 
tareanan di e Landspakket. 
Cada trekker a informa di 
kico ta e tareanan di ehucu- 
cion cu ta wordo haci den 
nan area den e Landspak- 
ket. Prome Minister a pre- 
senta cada trekker y e area 
cu cada un a presenta. 
Dia 13 di November 
2020, casi 2 aña pasa, Go- 
bierno di Aruba a fi rma 
un onderlinge regeling cu 
Hulanda na unda a haci 
palabracionnan riba refor- 
manan cu tin cu tuma luga. 
E pandemia a dal Aruba 
duro pero pa nos sali di dje 
nos mester sali mas fuerte y 
mas resiliente. “Nos no kier 
solamente ‘bounce back’ 
caminda nos tabata pero 


nos kier ‘bounce forward’ y 
tin un economia asina mas 
fuerte y asina un pais mas 
fuerte”, Prome Minister a 
expresa. 
Gobierno a palabra cu 
Hulanda cu lo bay traha cu 
8 area di reforma anto ta 
parti esaki den uitvoering- 
sagenda. Cada kwartaal ta 
bay tin uitvoeringsagenda 
nobo na unda ta indica 
cada area kico ta e tarea pa 
e kwartaal ey. Gobierno ta 
comprati esakinan cu Par- 
lamento. 
Cada kwartaal Gobierno 
ta traha cu un uitvoerings 
agenda y despues ta bin un 
uitvoeringsrapportage riba 
con Gobierno ta ehecu- 
tando cada tarea. E uitvo- 
eringsrapportage ta manera 
un tipo di rapport cijfers 
den colornan, y e colornan 
ta mas tanto berde. E berde 


den sentido di luz di trafi co 
ta indicando cu nan ta bay- 
endo bon. Awor si Aruba 
a cuminsa mira cu tin un 
poco mas oranje y cora 
cerca nos tambe y esaki pa 
motibo cu ta mesun hen- 
denan cu ta trekker di tar- 
eanan di Landspakket, tin 
cu haci tur cos cada biaha 
y haci nan trabounan diari- 
amente tambe. 
A presenta den Parla- 
mento un total di 13 per- 
sona cu a hiba palabra. Sra. 
Indra Zaandaam ta ‘pro- 
cess bewaker’ di ‘Tijdelijke 
Werk Organisatie’ di parti 
di Aruba. Indra ta esun cu 
ta papia y comunica cu Hu- 
landa y ta trek e proceso 
aki. 
Di e 8 temanan cu tin 
den e Landspakket, sr Pang 
di CAD a hiba palabra riba 
Thema A cu ta e parti di fi - 


nancieel beheer. Sra. Hel- 
der di CBS tambe a splica 
e tareanan di Thema A y 
Thema A2 cu ta Kosten en 
effectiviteit publieke sec- 
tor. Sra. Omaira Lares a 
hiba palabra riba e tema di 
personal. Pa loke ta Thema 
C cu ta Belastingen, no 
tawata por tawata presente 
pero sra. Zaandam a pre- 
senta Thema C. Sr. George 
Croes di DWJZ a hiba pal- 
abra riba Thema D, Finan- 
ciele sector. Economische 
hervormingen ta un tema 
grandi y a partie den 4 area 
y a wordo presenta pa sra. 
Glendeline Croes di Min- 
isterie di Labor; sr. Adri- 
aan Fraser di Ministerie di 
Husticia; sra. Yvonne Lee- 
Perez di DAO; y sra. Maria 
Dijkhof – Pita di Econo- 
mische Zaken. Thema F ta 
e tema di zorg y a wordo 


presenta pa sra. Arleen El- 
lis. 
Riba Thema G ta Onder- 
wijs, sr. Jhon Hessen di 
Inspectie Onderwijs a hiba 
palabra. 
Thema H, Versterken 
van de reschtstaat a wordo 
parti den dos y presenta 
door di sr. Edson Jacobs y 
sr. Herman Fransen. 
“Mi ta gradici cada un 
di e personanan aki y esnan 
cu ta yuda nan. Lanspakket 
no ta un cos cu nos por haci 
di un, dos y tres y no ta un 
hende so ta haci y e simple 
hecho cu nos tin 13 hende 
cu a hiba palabra den Parla- 
mento di con r Landspakket 
ta hinca den otro, ta mustra 
e complehidad y e seriedad 
cu nos ta mustra”, Prome 
Minister a duna di conoce. 


ARUBA 
ARUBA 
Diesun aña pidi pa intento di mata polis 


Trekkernan di tareanan di Landspakket 
A informa Parlamento riba cada 
tarea di ehecucion 


acusa e sospechoso tambe 
di a menasa dos persona 
na un sitio nocturno e mes 
anochi ey cu un arma di 
candela. 
Ministerio 
Pu- 
blico ta tuma e sospechoso 
sumamente na malo cu el a 
comete violencia contra un 
agente policial. Trahadonan 


di ayuda manera polis mes- 
ter wordo juist proteha con- 
tra tur forma di violencia. 
Sigur den un caso manera 
esaki cu no tabatin ningun 
motibo pa violencia, fi scal 
a bisa. Corte lo dicta sen- 
tencia riba 4 di November 
pa 8.15’or di mainta. 

KRALENDIJK--Awe 
djaluna 17 di òktober 2022, 
e klup di yudo di Rincon ku 
ta Rincon Judo Club ta hasi 
48 aña di eksistensia. 
Awe pues ta rekordá 
e echo ku 48 aña pasá e 
klup di yudo aki a lanta na 
Rincon. 
E motor tras di esaki ta 
e yudoka sr. George Kroon 
ku durante e 48 añanan ku 
a transkurí, a krea masha 
masha hopi yudoka ku no 
solamente aki na Bonei- 


ru a representá e bario di 
Rincon i Boneiru aki na kas 
mes, pero tambe den ekste- 
rior, entre otro na e islanan 
ruman Aruba, Kòrsou i Isla 
Riba, tambe mas leu den 
eksterior. 
E klup di yudo aki di 
Rincon a hasi masha masha 
hopi bon papel den ekeste- 
rior, momentu ku e klup a 
sali pa representá Boneiru. 
E klup di yudo aki ku 
Sensei George Kroon na 
kabes, a krea masha masha 


hopi yudoka na nivel haltu 
pa nos isla. 
Di nos parti palabranan 
di felisitashon i pabien na e 
direktiva, entrenaónan i yu- 
dokanan di klup di yudo aki 
di Rincon. 
Éksito i tur kos bon pa 
nan tur den futuro. 
Un pabien na e direktiva, 
entrenadónan i yudokanan 
di e klup di yudo aki. 
Eksito i tur kos bon pa fu- 
turo. 


K R A L E N D I J K - 
-Despues ku promé buèlta 
kampionato 2022 di biliart 
bola-8 pa ekipo a finalisá 
siman pasá, e kampionato 
ta sigui mañan djamars 
mitar di ocho anochi den 
sala di biliart di Komple- 
ho Deportivo Jorge Nico- 
laas na Kaya Amsterdam. 
Pa mañan djamars ta 
enfrentá otro den promé 
partido di e di dos buèlta, 
e ekiponan Mastertouch di 


Kaya Nikiboko Sùit i The 
Untouchable di Antriòl 
Pariba. 
E partido aki ta prim- 
intí di bira otro tremendo 
partido di e kampionato 
ya den su di dos buèlta. 
E ekipo ku hunga mihó 
lo gana e partido. 
Nos ta deseá e eki- 
ponan aki den e promé 
partido di e di dos buèlta 
tur, pero tur klase di éksito 
den e kampionato. 


Rincon Judo Club ta kumpli 
48 aña eksistensia awe 
Mastertouch vs The 
Untouchable 


K R A L E N D I J K — 
Bray-aenne Saragoza, yu di 
Brayon (Batata) Saragoza, 
ta sigui den pasonan di su 
tata. Djaweps 13 di òktober 
último tabatin kompetensia 
di muchanan di skol organ- 
isá pa Instituto di Deporte 
Boneriano (INDEBON). 


Ta trata di korementu di 
60 i 400 meter. Di e mane- 
ra aki, esnan ku gana, ta 
forma parti di e selekshon 
di Boneiru pa weganan es- 
kolar interinsular. Pues e 
muchanan ku gana ta bai 
Kòrsou pa kompetí. Promé 
ku esei awor nan ta sigui ku 


treinen pa nan ta stabil i pa 
duna bon kompetensia. 
Bray-aenne ta yu di 
Brayon i Sandra. 
Aparte di ta e yu mas 
grandi Bray-aenne, Tyron- 
nie, ta un di e tres yunan 
di e famia menshoná, ku 
tambe a kompetí den kore- 


mentu. Pues nan a lanta ku 
e ambishon pa korementu 
meskos ku nan tata. 
Nan tata ku ta konosí na 
Boneiru komo Batata. Tem- 
pu ku e tabatin 8 pa 10 aña 
e tabata un tremendo ko- 
redó. Na vários okashon e 
tabata kompetí den kareda 
di pia organisá pa COM- 
CABON i lapi tur hende, 
manera ta bisa. Un kompai 
kurpa chikitu, delegá, otro 


muchanan e tempu aya no 
por a mantené e spit haltu 
ku a tabatin. Awor su yunan 
ta sigui su pasonan. Kisas 
nan no tin e spit ku e tata 
tabatin, pero nan ta basta 
brabu, sigur esun mayó. 
Riba potrèt e yunan, mayor 
i un potrèt kaminda Bray- 
aenne(#50), tabata bulando 
den Stadion di Playa e si- 
man aki. 


Yu siguiendo paso di tata 

KRALENDIJK--E 
tim di futbòl veterano FC 
Champs, djasabra último 
den partido di futbòl vet- 
erano 50+, a gana di e 
ekipo veterano e di peru- 
anonan ku ta Arriba Perú, 
ku skor di 6-3 den partido 
di futbòl amistoso di e vet- 
eranonan 50+. 
Tabata un tremendo 
partido di kua e hun- 
gadónan ku a hinka gol 
den e partido pa FC 
Champs ta Deuly Doma- 
cassé ku a hinka 3 gol, Jair 
Bernabela 2 gol i Omar 


Winklaar 1 gol pa duna 
nan ekipo e viktoria riba 
Arriba Perú 50+. 
Pa Arriba Perú ta Tato 
ku a hinka e tres golnan di 
empate. 
Pa djasabra awó FC 
Champs 50+ ta enfrentá 
La Fama 50+ pa 17:30 na 
Stadion Antonio Trenidad 
na Rincon. 
Éksito na e ekiponan 
den e partido. 
Riba potrètnan out- 
ornan di e golnan di FC 
Champs 50+ djasabra úl- 
timo. 


FC Champs 6-3 riba 
Arriba Perú 


K R A L E N D I J K - - E 
klup di futbòl di Nikiboko 
ku ta SV Atl. Flamingo, 
djabièrnè último 14 di òk- 
tober 2022, a golia e klup di 
futbòl SV Vitesse di Antriòl 
Pabou ku skor di 4-0 den 
pei-òf di kuater, esaki den 
Stadion Antonio Trenidad 
na Rincon. 
Den promé mitar di e 
partido, Atl. Flamingo ta 
bai dilanti 1-0 na di 43 
minüt di e partido, esaki ku 
gol di Roshyon Anita. 


E partido ta parti na dos 
pa sosiegu ku Atl. Flamin- 
go dilanti 1-0. 
E di dos mitar di e parti- 
do, Rogyaer Anita na di 66 
minüt di e partido, ta am- 
plia bentaha na 2-0 pa SV 
Atl. Flamingo. 
Na di 75 minüt di e par- 
tido, Leonard Clemensia ta 
amplia bentaha na 3-0 pa 
SV Atl. Flamingo. 
Na di 86 minüt di e parti- 
do, Rogyaer Anita ta hinka 
su di dos gol di e partido pa 


SV Atl. Flamingo amplia 
bentaha na 4-0, skor tambe 
ku e partido a fi nalisá kuné 
pa SV Atl. Flamingo bai ku 
e viktoria i 3 puntonan di e 
partido. 
Rèfri ku a dirigí e par- 
tido aki huntu ku su asis- 
tentenan ta Edsel Dimie. 
Un total di 532 fanátiko 
a paga pa mira e partido, 
loke ta bon pa 375 adulto, 
97 mucha i 60 adulto riba 
60 aña. 
Un danki di parti FFB 
ta bai na e fanatikada ku a 
paga pa mira e partido. 
Riba ptrètan rèfrinan ku 
a dirigí e partido, e timnan i 
outornan di e golnan den e 
partido. 


Uruguay a golia Vitesse 4-0 
den plei-òf di kuater 

KRALENDIJK--Sun- 
niva Manuel, Miss Belleza 
Marina Bonaire, djasabra 
15 di òktober, a biaha pa 
Repúblika 
Dominikano. 
Aya e ta bai kompetí dia 
22 di òktober na e Miss 
Belleza Marina Internacio- 
nal na Punta Cana. Sunniva 
pa 1 siman largu tin e honor 
di representá Boneiru i su 
playanan riba un platafor- 


ma internashonal. 
Miéntras e tabata pre- 
pará pa drenta sala di salida 
na aeropuerto, el a papia ku 
prensa i tabata kompaña pa 
e Miss Teen Bonaire nan. 
Sunniva: ”Mi a prepará 
bon i mi ta sinti mi kómodo. 
Mi a siña hopi di e biba bou 
di laman i ta sigur ku mi por 
duna un bon presentashon. 
Otro siman djasabra ta e dia 


grandi. Nos mester ta or- 
guyoso di nos isla. Boneiru 
tin hopi kos kos bunita, ku 
ta hasi nos number 1 den 
dje. Kuida nos medio am- 
biente, esei ta yuda pa loke 
nos ta dependé di dje, esta 
e turista i nos ta ehèmpel 
pa otronan. Por vota p’ami 


riba e website di e organ- 
isashon. Miss Belleza Ma- 
rina Internacional.” 
“Ta mi promé biaha, 
un sertámen manera esaki. 
Mi a prepará i ta sinti bon 
i kómodo, meskos ku Sun- 
niva tambe ta stabil. Un 
chelenge p’ami guia un per- 


sona ku mas edat ku mi. Mi 
tin diferente tayér, pa Sun- 
niva. Momentu e sali for di 
su kamber, e mester ta bon, 
pa impreshoná esnan aya. 
22 òktober ta e dia grandi, 
kòrda vota pe. Mas o mé- 
nos 20 partisipante ta bai 
kompetí den e kategoria di 
edat di Sunniva Manuel.” 


Sunniva Manuel a biaha pa 
Repúblika Dominikano 


Aksidente ku 
herido 
KRALENDIJK -- Al- 
rededor di 7 or di anochi 
ayera djadumingu 16 di òk- 
tober un aksidente entre un 
quad i un bùs a tuma lugá 
riba Kaya Internashonal. A 
transportá shofùr di e quad 
pa hòspital pa tratamentu 
médíko. Departamentu di 
tráfi ko ta investigando e 
kaso. 


